
בפתח השער
[bookmark: _דבר_העורך]דבר העורך


בני היכלא דכסיפין - יהון הכא בהאי תכא!
לעת צאת השבת כאשר תשת חושך ויהי לילה, והני כלבין דחציפין וחיתו ארץ - ימי המעשה ימי החולין שאינם מבדילים בין קודש לחול ובין אור לחושך - ממשמשים ובאים, פורצת בכיסופים ובערגת קודש אותה נעימה קדושה אשר יסד קדוש ה' האר"י ז"ל - 'בני היכלא דכסיפין למחזי זיו דזעיר אנפין'.
ואם בעת רעווא דרעווין נכספה וגם כלתה הנפש ליאור באור ה', על אחת כמה וכמה גדלו לאין ערוך ייסורי וכיסופי הנפש כאשר שכינתא בגלותא, בארץ ציה ועיף, ואין אתנו יודע עד מה, ובעומק חשכו של אותו לילה ארוך - גלותינו המרה - נזעקת הזעקה: אוי, מי יתן בוקר!
בעקבתא דמשיחא כאשר ארכה לנו הישועה ואין קץ לימי הרעה, 'נכספה' וגם כלתה נפשם של 'בני היכלא', לא-ל חי, להתענג מזיו שכינתו, לטעום טעם המן, לדבקה בו -  להתחמם כנגד אורם של צדיקי הדורות מאורי החסידות זיע"א, וליאור באור החיים אור ששת ימי בראשית הגנוז חתום ומוצפן בעמקי סודות התורה, וצעקתם עולה השמימה: אוי, מי יעלה לנו השמימה וישמיענו אותה ונעשה!
אנשי בשורה אנחנו! שמונת ימי חנוכה מגלים לנו שדווקא בלילות החורף הארוכים כאשר הקרח הנורא שולט על פני תבל והחושך מכסה ארץ, דווקא כאשר מלכות יוון הרשעה מחשיכה עיניהם וליבם של ישראל וחושך על פני תהום, דווקא אז מאיר האור הגנוז מששת ימי בראשית – אורו של משיח! 
'והיה לעת ערב יהיה אור'! 'בני ישראל נפקין ברי"ש גלי'! הזוהר הקדוש ד'ביה יפקון מן גלותא', תורתו של רבי שמעון בר יוחאי - בוצינא דנהורא והחבריא קדישא, כתבי אדונינו רבי יצחק בן שלמה לוריא - האר"י הקדוש וגוריו, אשו היוקדת של מרן הבעל שם טוב רבי ישראל בן שרה – אור שבעת הימים ותלמידיו, כולם נקבצו ובאו! אבירי הרועים נאספו יחדיו להשקות את העדרים – בספר הקדוש  'בני היכלא' הקורם עור וגידים - על ידי כ"ק מרן אדמו"ר מאשלג שליט"א - לקרב ליבן של ישראל לאביהן שבשמים, ולהאיר את עיניהם באור הגנוז בתורתם של שלושת עמודי העולם. בכך הוא ממשיך את דרך זקה"ק רביה"ק בעל הסולם זיע"א אשר ראשו הגיע השמימה אך היה מוצב ארצה וירד מן ההר אל העם, פישט כל עקוב וגילה כל נסתר עפ"י תורת אותו חוט משולש! אך דא עקא שבדורינו אנו – דור עקבתא דמשיחא ועמק השאול – נהפכה להר ולשמים תורת רביה"ק זיע"א עצמה, וזוהי מטרת חיבור קדוש זה - לקחת תורה עמוקה זו מעבר לים ולהשמיענו אותה! לבארה באר היטב – בטוב טעם ודעת, בחן אשר יוצק בשפתותיו ובלשונו עט סופר מהיר! לשומה לפניהם כשולחן ערוך בכל מיני מטעמים! לקרבה אל לב כל אחד ואחד באופן השווה לכל נפש!   
'אין זה כי אם בית אלוקים וזה שער השמים'!

גיליון 'אכסוף נועם' המוגש בפניכם בימי חנוכת בית האלוקים - ימי התגלות האור הגנוז, יש בה להאיר את חשכת גלות יוון בשתיים: א. כדי טעימה מאותו אור נערב – ספר זוהר הקדוש 'בני היכלא' - על ענייני חנוכה, ב. מאמרים ועיונים מתורתו של אור שבעת הימים הבעש"ט הק' ותלמידיו מאורי החסידות במשנתם הבהירה של רבוה"ק לבית אשלג זיע"א בדרכי העבודה ובמהותם של שמונת ימי החנוכה.
'טעמו וראו כי טוב ה''
א לעכטיגען חנוכה!
העורך



בפתח השער
ברכת כ"ק אדמו"ר מתולדות אהרן שליט"א

מכון 'נכספה'
"לחיים, לחיים טובים ולשלום, כלל ישראל מכינים את ה'כלים' וה' יתברך משפיע מלמעלה אור גדול, ב"ה שאתם זוכים לגלות רזין דאורייתא, והקב"ה יעזור שיתגלה אור גדול, ושזכות אבות וזכות הרבים וזכות כל הצדיקים שנזכר שמם בספר שאתם מו"ל, יגן עליכם שתוכלו לברך על המוגמר, ותוכלו לגלות ולהרבות את אור התורה לארץ ולדרים, להגדיל תורה ולהאדירה בנגלות התורה ובנסתרות התורה".
 
על גיליון 'אכסוף נועם' – סוכות
"עכשיו בזמנים הגדולים של חג הסוכות, בעזרת ה' אשתדל ללמוד את הקונטרס כהכנה להימים טובים הבעל"ט שהם גרויסע טעג. הקב"ה יעזור שאזכה לזה. כדאי מאד ללמוד בזה, כי הימים הם ימים גבוהים מאד. אשים עין בזה בעז"ה".

מתוך שיח סוד עם כ"ק אדמו"ר שליט"א ערב חג הסוכות העעל"ט
[התמלול המלא יובא במועד אחר]










סדר העבודה
עפ"י תורת ומנהגי רבוה"ק לבית אשלג
סדר הדלקת נרות חנוכה
עפ"י מנהג רבוה"ק לבית אשלג זיע"א
[bookmark: _הלכות_ומנהגים]הלכות ומנהגים
סדר הנרות וההדלקה - ליל ראשון: א. מניח את הנר בצד הימני של המנורה. ב. מדליק. ליל שני: א. מעביר את הנר הראשון ומניחו בצד השמאלי של המנורה. ב. מוסיף נר לימינו של הנר הראשון. ג. מתחיל להדליק מהנר הנוסף שהוא צד ימין. בכל הלילות: א. מוסיף נר לימינו של הנר הקודם. ב. מתחיל להדליק מהנר הנוסף שהוא צד ימין. [ראה הערה בהבנת הדברים עפ"י נגלה ועפ"י נסתר][footnoteRef:1]. [1: . שלושה שיטות בסדר ההדלקה
א. שיטת השו"ע והרמ"א - יום א': מניח את הנר בצד ימין ומדליק. יום ב': מוסיף נר לשמאלו של הנר הראשון, ומתחיל להדליק מהנר הנוסף ופונה משמאל לימין להדלקת הנר הראשון, וכך בכל הימים. 
ב. שיטת הט"ז והפמ"ג - יום א': מניח את הנר בצד ימין ומדליק. יום ב': מוסיף נר לשמאלו של הנר הראשון, ומתחיל להדליק מהנר הראשון שהוא צד ימין, וכך בכל הימים. 
ג. שיטת המהרש"ל והגר"א - יום א': מניח את הנר בצד שמאל ומדליק. יום ב': פונה לימין ומוסיף נר לימינו של הנר הראשון, ומתחיל להדליק מהנר הראשון ופונה משמאל לימין להדלקת הנר הנוסף, וכך בכל הימים.
שיטת רביה"ק בעל ה'סולם' זיע"א
יום א': מניח את הנר בצד ימין ומדליק. יום ב': מעביר את הנר הראשון ומניחו בצד שמאל, ופונה לימין ומוסיף נר לימינו של הנר הראשון, ומתחיל להדליק מהנר הנוסף שהוא צד ימין, וכך בכל הימים. 
בכך יוצאים ידי חובת כל השיטות: א. פונה משמאל לימין – בהנחת הנרות. ב. מתחיל מצד ימין – בהדלקת הנרות. ב. מתחיל להדליק מהנר הנוסף ובכך מתחיל את ההדלקה בנר ה'מהדרין מן המהדרין – מוסיף והולך'. [רביה"ק זיע"א האריך רבות בביאור שורשי המחלוקות בתוה"ק, שיש שהוא מצד ה'אורות' ויש שהוא מצד ה'כלים' ויש שהוא מצד היחס ביניהם, ותן לחכם ויחכם עוד]
הבנת הדברים עפ"י נסתר
על ידי הנחת הנר ביום הראשון בצד ימין נכללים כל הימים ביום הראשון שממנו הם מושפעים. ועל ידי העברת הנר ביום השני נכללים כל הימים זה בזה [ביום השני מדליק במקומו של הנר השביעי, ביום השלישי במקומו של הנר השישי, ביום הרביעי במקומו של הנר החמישי, ביום החמישי במקומו של הנר הרביעי, וכן הלאה].
כך גם תוקנו שלושת הקווין: יום א', קו ימין. יום ב', קו שמאל. יום ח', קו אמצעי. ג' קווין אלו מסמלות את שלושת מקומות השראת השכינה: המשכן, בית המקדש הראשון וביהמ"ק השני. קו ימין, המשכן. קו שמאל, ביהמ"ק הראשון. קו האמצעי, ביהמ"ק השני שבו ארע נס חנוכה והושלם התיקון.] 

מספר הנרות - מעיקר הדין יש להדליק נר אחד בכל לילה, והמהדרים מוסיפים בכל לילה נר נוסף, והמהדרים מן המהדרים מדליקים כך כל בני הבית.
מקום ההדלקה - א. מעיקר הדין יש להדליק בפתח הסמוך לרשות הרבים מבחוץ, ואם אין לו פתח סמוך לרה"ר, בחלון הסמוך לרה"ר. ובשעת הסכנה, יוצא ידי חובתו אף על שולחנו. וכן נהגו בחצרות החסידים, וכן נהג רביה"ק זיע"א להניח את המנורה ליד הפתח אך לא הסמוך לרה"ר[footnoteRef:2]. ב. בטפח הסמוך לפתח. ג. משמאל[footnoteRef:3]. ד. למעלה מג' טפחים. ומצווה להניחה למטה מי' טפחים. למעלה מעשרים אמה, לא יצא ידי חובה. ה. רביה"ק זיע"א היה מדליק בתוך הבזיכים, ומוסיף מעט מים[footnoteRef:4]. [2: . כמנהג בית פוריסוב. רוב מנהגי רביה"ק היו עפ"י מנהגי פוריסוב ובעלזא.]  [3: . כמו שאמרו חז"ל נר חנוכה מימין ומזוזה בשמאל', וראה זוה"ק (ויחי אות תרג) וז"ל רביה"ק שם: 'בה תשלג בצלמון' יכולים לחשוב שגם ישראל כן [כמו הרשעים] שנדונים בשלג, לזה נאמר 'לא תירא לביתה משלג', ומהו הטעם, משום ש'כל ביתה לבוש שנים' אל תקרא שָנים אלא שְנַיִם, שזריזים [ישראל] במצוות ויש להם מצוות כפולות. כי במילה, יש להם מילה ופריעה. ובתפלה, יש להם ציצית ותפילין. ובדלתי ביתם, יש להם מצות מזוזה ונר חנוכה. ומשום זה אינם יראים מגיהנם של שלג הבא על עצלות ורפיון מן המצוות.]  [4: . השמן והמים רומזים לימין ושמאל, וזהו תיקונם. באוצרותיו של הרה"צ רבי אליהו ישראל אשלג שליט"א ישנם שיירי השמן של רביה"ק  זיע"א, שהתגלו על ידי חימום המנורה.] 

זמן ההדלקה - י"א בצאת הכוכבים, וי"א בשקיעת החמה. 
[bookmark: _לשם_יחוד]לשם יחוד 
קודם עשיית מצווה אומרים 'לשם יחוד'[footnoteRef:5], להלן שני הנוסחאות המצויים בסידורים: [5: . בענין אמירת 'לשם יחוד' 
ראה זוה"ק (תזריע אות קמו וקנ), והאריך בזה בספר 'זוהר – בני היכלא' בזה הלשון: 
תמצית דברי הזוה"ק   
נוסף על העשייה הגשמית עוד יש להוסיף עליה גם אמירה בפה, כדי לכלול בה את מעלת האדם המדבר שכוחו בפיו. שבשעת טווית ועשיית כל הנצרך למשכן היו הנשים העושות במלאכה אומרות בפה בשעת עשייתן זה למקדש וזה לפרוכת וכן אמרו כל האומנים במלאכת המשכן. שאמירה זו שהיא כעין אמירת 'לשם יחוד קב"ה ושכינתיה' לפני קיום כל מצוה, המועילה להשראת השכינה בעצם המעשה.
דיוקים בלשון הזוה"ק
וידוייק לשון הזוהר - שהעושים במלאכת המשכן אמרו כן כדי שתשרה הקדושה על ידיהם ותשרה הקדושה במעשה ידיהם. משמע, שבלא אמירה זו היה איזה חיסרון בשלמות השראת הקדושה על אותם המעשים. מכאן, מקור לאמירת לשם יחוד לפני כל מעשה מצוה או בכל מעשה שרוצים שתשרה עליו הקדושה. כמובא לקמן מספר משנה ברורה, שבשעת קניית צרכי שבת עדיף לומר בפה שקונה לכבוד שבת. עוד ידוייק לשון הזוהר - שכן יש לומר בשעת כל בניין, שיאמר בפיו שבונה את ביתו לצורך עבודת ה', שעל ידי כן נעשה המקום מוכן להשראת השכינה, משא"כ בלא אותה אמירה. כיון שבמציאות עוה"ז [שהקדושה היא בהסתר] לכל דבר שבקדושה נצרכת הזמנה בפה שהאמירה בפה מסוגלת לפעול קדושה גם בדבר גשמי. 
דרכי עבודת ה'
מכאן אנו למדים שעל אחת כמה וכמה שכן הדבר בבניית בית רוחני, כגון הנושא אשה ובונה בית בישראל, שהאמירה בפה מלא שנושא אשה לצורך קיום מצוות ה' ועבודתו ית', מועילה ביותר לקבוע את הדבר שיהיה כן. ובזה אפשר ליתן טעם למנהג ישראל לומר דברי תורה בשמחת חתן, שעיקרם הם חיזוק וקביעת ההבנה הפנימית שבבנין בית יהודי, שיש בכך תועלת גדולה כדי שהבית המוקם יהיה מקום ראוי ומוכן להשראת השכינה. 
ונראה לומר שסגולה זו פועלת גם על האדם עצמו, שמתוך שאומר בפה מלא בשעת הקנייה או הבנייה או כל עשייה, שעושה כן לכבוד השי"ת, יועיל לו הדבר לזכור זאת בכל עת. ועוד יועיל לו, שלא יפול לכעס ח"ו בשל דברים פעוטים כגון דברים החסרים בביתו וכיו"ב, כיון שבלאו הכי כל הבית נקנה או נבנה לכבוד השי"ת. ורק אם אכן כבוד ה' הוא המדבר בו, יראה להשלים את החסר הנראה לו. אך בוודאי אין השי"ת רוצה שייפול לכעס בשל כך.
עיון 
ידוייק לשון הזוהר, שמפרש מעלת אמירת לשם יחוד דווקא באמירה בפה, על הפסוק 'וכל הנשים וגו''. ולכאורה מאחר שמפרש שכל האומנים אמרו כן, מדוע מזכיר זאת דווקא על טווית הנשים, ועוד, היכן נרמז זה בפסוק עצמו. ואולי אפשר לומר שהזכיר דווקא אותן ללמד ממדרגתן על כל המדרגות העליונות להן, שאם במדרגה תחתונה [נוק'] כך, במדרגות עליונות [ז"א ומעלה] על אחת כו"כ. עוד נראה לבאר על פי דברי הקדמת ספר הזוהר דלקמן, שמעלת אדם המדבר שיכול להעלות כל דבר בדיבורו מרומז בפסוק "מי זאת עולה מן המדבר". שגם שם נזכר ל' נקבה.
הוספות
בהקדמת ספר הזוהר (סולם אות קסט –קע) מפרש רבי אלעזר בר"ש, את הפסוק 'מי זאת עולה מן המדבר מתרפקת על דודה', על פי פסוק אחר 'כחוט השני שפתותיך ומִדְבָּרֵיך נָאוֶה'. שכפי שכוונת המלה מִדְבָּרֵיך היא לשון דיבור, כך פירוש הפסוק 'עולה מן המדבר' [המדבר בניקוד הַמְדַבֵּר], מתפרש בלשון דיבור, דהיינו סגולת ההתעלות שבכוח הדיבור. (אגב אורחא - בהיות שמעלת הדיבור רמוזה בפסוק 'ומדבריך נאוה', ושני פסוקים לפניו נאמר 'שערך כעדר העזים', אולי מרומז כאן אמירת הנשים בשעה שטוו את העזים) 
הבנת הענין
יתרון האדם על שאר מיני דומם צומח חי הוא הדיבור, ובפרט במעלת איש ישראל שהוא המעולה והמובחר מכל מין המדבר. על כן, הוא יכול לפעול בכוח הדיבור שבו מה שאין כל אדם בעולם יכול. כמ"ש 'תולעת יעקב' ואיתא בזוהר ובמדרש 'למה נמשלו ישראל לתולעת, לומר לך מה תולעת כוחה בפיה אף ישראל כן' וכמו שכתוב 'שמע ה' קול יהודה' וכן 'אלה ברכב ואלה בסוסים ואנחנו בשם ה' נזכיר', היינו שמעלת עם ישראל היא בדיבור, ועל ידו הם מצויינים משאר עמים, ובו הם יכולים לפעול את קדושת מדרגתם נוסף על קדושת גופם. מה שאין כן באם אין כוללים דיבורים דקדושה בעצם המעשה, שאז נחסר בו חלק גדול מן היתרון שהיה אפשר להיות בו. וזה שמלמדנו הזוהר ממעלת האומנים במלאכת המשכן, שממנו נלמד לכל דבר לייחדו לשם ה', כגון באמירת לכבוד שבת וכיו"ב.
ציטוט מראי מקומות 
להלן לשון האר"י (שער הכוונות ענין ליל ו', דפו"י דף ס"א אמצע טור ד): כבר ביארנו ענין מה שאמר הכתוב 'והיה ביום השישי והכינו את אשר יביאו' כי יום הששי הוא מכין ליום השבת. והנה כמה מיני הכנות יש בערב שבת לצורך השבת אם במחשבה, אם בדבור ואם במעשה. וכו'. דע כי צריך האדם ליזהר לקנות כל צרכי שבת ביום ששי לסיבה הנזכרת ולא ביום ה', כמו שמצינו אצל חכמי ישראל 'רבא מלח דג שִבּוּטא, רב נחמן בר יצחק מכתף ועייל', ובכל מה שיקנה יזכיר ויאמר לכבוד השבת, והרי זה ענין מעשה. גם תזהר בתיקון הנרות של שבת. אמנם, הדלקת הנר, היא מצוה על האשה בעלת הבית כנודע, וגם זה הוא ענין מעשה. 
להלן לשון המשנה ברורה (רנ ב): כתב המחבר 'ישכים בבוקר ביום ששי להכין צרכי שבת' וע"ז כתב המשנ"ב - ביום ששי. והוא יותר טוב משיקנה ביום ה', כיון שהוא ניכר יותר שהוא לכבוד שבת. אם לא בדבר שצריך הכנה רבה כמו בשר למלוח וכדומה, שאז יש לקנות ביום ה'. וטוב שיאמר על כל דבר שקונה זהו לכבוד שבת כי הדבור הוא פועל הרבה בקדושה וכו', עכ"ל המשנה ברורה. מקור דבריו במעלת האמירה בפה לכבוד שבת הוא המגן אברהם בשם כתבים, וכן מובא עניין זה בבאר היטב בשם כתבים [דהיינו כתבי האר"י].
] 

הגה"ק בעל ה'בני יששכר' זיע"א
לשם יחוד קודשא בריך הוא ושכינתיה, בדחילו ורחימו ורחימו ודחילו, ליחד שם י"ה בו"ה ביחודא שלים בשם כל ישראל, הנני מכוון בהדלקת נר חנוכה לקיים מצות בוראי כאשר ציווני חכמינו ז"ל לתקן את שורשה במקום עליון.
ובכן יהי רצון מלפניך יי אלהינו ואלהי אבותינו שתהא חשובה ומקובלת ומרוצה לפניך מצות הדלקת נר חנוכה כאלו כיוונתי כל הכוונות שכיוונו הכהנים משרתי השם בעת אשר הערו למות נפשם בשביל כבוד שמך הגדול הגבור והנורא. ואתה ברחמיך הרבים עוררת נצחך עליהם לנצח את אויביהם ולנצח על מלאכת בית יי, והנני עושה על דעתם ועל כוונתם ועל דעת כל הצדיקים והחסידים שהיו באותו הדור שהשפעת להם נסיך וזכו לאור באור החיים, ועל דעת כל הצדיקים והחסידים שבדורותינו, ופי כפיהם ועשייתי כעשייתם, ובזכות המצוה הזאת תזכנו לנצח את אויבינו ולנצח על מלאכת בית יי, וגלה כבוד מלכותך עלינו מהרה ולא ימוש התורה מפינו ומפי זרעינו ומפי זרע זרעינו מעתה ועד עולם, ונזכה לבנים תלמידי חכמים אמן כן יהי רצון. קדשנו במצותיך ותן חלקנו בתורתך שבענו מטובך ושמח נפשנו בישועתך וטהר לבנו לעבדך באמת. מלוך על כל העולם כולו בכבודך והנשא על כל הארץ ביקרך והופע בהדר גאון עוזך על כל יושבי תבל ארצך, וידע כל פעול כי אתה פעלתו ויבין כל יצור כי אתה יצרתו ויאמר כל אשר נשמה באפ"ו (בגימטריא חנוכ"ה) יהו"ה אלה"י ישרא"ל מל"ך ומלכות"ו בכ"ל משל"ה (בגימטריא כ"ו פעמים חנ"ה אותיות חנוכ"ה, ובגימטריא מתתיה"ו ב"ן יוחנ"ן כה"ן גדו"ל חשמנא"י ובני"ו). אמן נצח סלה ועד:

מספר 'משפט צדק'
לשם יחוד קודשא בריך הוא ושכינתיה בדחילו ורחימו ליחד שם י"ה בו"ה ביחודא שלים בשם כל ישראל, הריני בא לקיים מצות הדלקת נר חנוכה לתקן את שרשה במקום עליון. ויהי רצון מלפניך יי אלהי אבותי שיהיה עתה עת רצון לפניך להיות עולה מצות הדלקת נר חנוכה כאלו השגתי כל הסודות הנוראים אשר הם חתומים בה, ותעלה לפניך עם כונת מעשה מצוה זאת הנעשית על ידי בני ידידיך המכוונים כל שמותיך הקדושים הראויים לבא בהדלקה זו, המעלים יחוד וזווג מדות הקדושות העליונות, ולהאיר בשכינת עוזך המאורות הגדולים, ומשם ישפע שפע לי אני עבדך (פלוני בן פלונית) לאור באור החיים 'כי אתה תאיר נרי יי אלהי יגיה חשכי'. שלח אורך ואמתך המה ינחוני ליראה ולאהבה את שמך וללמוד וללמד את תורתך הקדושה תורה שבכתב ותורה שבעל פה בהתמדה גדולה ולכבוד שמך יתברך ויתעלה.
ובכח סגולת נר חנוכה תחכמנו באור תורתך אנו וזרענו וזרע זרענו, ויקוים בי מקרא שכתוב 'לא ימושו מפיך ומפי זרעך ומפי זרע זרעך אמר יי מעתה ועד עולם', ויהיו זרעי וזרע זרעי תלמידי חכמים אהובים למעלה ונחמדים למטה, ותחזק את לבבם לתורה ועבודה הכל כרצונך הטוב, ואזכה לראות בנים ובני בנים עוסקים בתורה ומצות באמת. גל עינינו ונביטה נפלאות מתורתך הקדושה לכוון לאמתה של תורה וסודותיה. ובזכות מתתיהו כהן גדול ובניו הראנו נפלאות, ובאורך נראה אור, וטהר את לבבנו לעבודתך והרחיקנו ממידות רעות ומחשבות זרות, ותחזינה עינינו בשובך לציון ברחמים בהעלותך את הנרות, ושם נעבדך ביראה כימי עולם וכשנים קדמוניות:
יהיו לרצון אמרי פי והגיון לבי לפניך יי צורי וגואלי. ואני תפלתי לך יי עת רצון אלהים ברב חסדך ענני באמת ישעך.
ויהי נעם יי אלהינו עלינו ומעשה ידינו כוננה עלינו ומעשה ידינו כוננהו.

ברכות המצווה
קודם ההדלקה מברך[footnoteRef:6]: [6:  מדי שנה בשנה בכל מועד ומועד חוזרים ההשפעות וההארות שנמשכו בימים ההם, והכלים בהם אנו מקבלים אותם הם הדיבור והמעשה - הברכה והמצווה, המעשה הוא הגוף והדיבור הוא הראש, לכן יש להקדים את הברכה עובר לעשייה בכדי להמשיך את ההעשייה – הגוף מהדיבור – הראש.] 

[footnoteRef:7]בָּרוּךְ אַתָּה יְהֹוָה, אֱלֹהֵינוּ מֶלֶךְ הָעוֹלָם, אֲשֶׁר קִדְּשָׁנוּ בְּמִצְוֹתָיו וְצִוָּנוּ לְהַדְלִיק נֵר (שֶׁל)[footnoteRef:8] חֲנֻכָּה.  [7:  ההארות חוזרות בכל דור ודור משום שבכל דור ודור אנו זקוקים לאותם ההארות שכן לא נגאלנו גאולה שלימה. בכל השנה על האדם להעלות את עצמו מעל הארציות – י' טפחים, ונר חנוכה מאיר את אותם י' טפחים - המדרגות התחתונות, וכל שנה הבעל"ט שורשה רחוק יותר ונמוך יותר, ועל כן נצטוווינו להדליק נר חנוכה בשנה זו בכדי להאיר את המדריגות הנמוכות של שנה זו.]  [8:  רביה"ק זיע"א היה נוהג לומר 'נר חנוכה' למעט ביום אחד בו היה נוהג לומר 'נרשל' עפ"י מנהג בעלזא.] 

[footnoteRef:9]בָּרוּךְ אַתָּה יְהֹוָה, אֱלֹהֵינוּ מֶלֶךְ הָעוֹלָם, שֶׁעָשָׂה נִסִּים לַאֲבוֹתֵינוּ בַּיָּמִים הָהֵם בַּזְּמַן הַזֶּה. [9:  עצם הברכה על הניסים יש בכוחה להוכיח כי בכל שנה חוזרים ומושפעים ההארות, שאך ורק על ידי הניסים שבכל דור ודור אנו עומדים עדיין איתן באמונתינו ובקדושתינו. [בכך יש לבאר מה שאין אנו מתפללים על הנס ב'על הניסים' משום שעצם ההודאה בתפילה מוכיחה כי הניסים מושפעים, אמנם מי ששכחלומר 'על הניסים' באמצע התפילה או ברכהמ"ז, פסק הרמ"א שיאמר 'הרחמן הוא יעשה לנו' לאחר התפילה וברכהמ"ז, שכיוון שאינו עומד באמצע התפילה אינו מוכיח על הארת הניסים].] 

בנר ראשון מוסיף ברכת 'שהחיינו':
[footnoteRef:10]בָּרוּךְ אַתָּה יְהֹוָה, אֱלֹהֵינוּ מֶלֶךְ הָעוֹלָם, שֶׁהֶחֱיָנוּ וְקִיְּמָנוּ וְהִגִּיעָנוּ לַזְּמַן הַזֶּה. [10:  ברכת 'שהחיינו' היא ברכת הודאה ושבח על עצם החיים, במועדים מתגלית תוכן וטעם החיים – הרוחניות, ולכן יש לברך ברכה זו. ומצינו בירושלמי שיש שהידרו לקנות פרי חדש או בגד חדש בכדי לברך ברכת 'שהחיינו' שהיא הברכה על עצם החיים. [הערות ו, ח-י הם מדברי כ"ק אדמו"ר שליט"א]] 


מזמורים ופיוטים

 הנרות הללו 
לאחר הדלקת הנר הראשון מתחיל לומר 'הנרות הללו' וממשיך וגומר את ההדלקה:
הַנֵּרוֹת הַלָּלוּ אָֽנוּ מַדְלִיקִין, עַל הַנִּסִּים וְעַל הַנִּפְלָאוֹת וְעַל הַתְּשׁוּעוֹת וְעַל הַמִּלְחָמוֹת, שֶׁעָשִׂיתָ לַאֲבוֹתֵינוּ בַּיָּמִים הָהֵם בַּזְמַן הַזֶּה, עַל יְדֵי כֹּהֲנֶיךָ הַקְּדוֹשִים.
וְכָל שְמוֹנַת יְמֵי חֲנֻכָּה, הַנֵּרוֹת הַלָּלוּ קֹדֶשׁ הֵן, וְאֵין לָנוּ רְשׁוּת לְהִשְׁתַּמֵּשׁ בָּהֵן, אֶלָּא לִרְאוֹתָן בִּלְבָד, כְּדֵי לְהוֹדוֹת וּלְהַלֵל לְשִׁמְךָ הַגָּדוֹל, עַל נִסֶּיךָ וְעַל נִפְלְאוֹתֶיךָ וְעַל יְשׁוּעָתֶךָ׃


מעוז צור
רביה"ק זיע"א הלחין ניגון מיוחד על פיוט קדוש זה[footnoteRef:11], והוא מושר לפעמים בבית אשלג ובבית משפחת הגה"צ רבי דוד מינצברג זצ"ל מתלמידי רביה"ק. [11: . איתא בזוהר הקדוש: 'אית  היכלא  דניגונא  -  דלית לה  רשותא  למפתח  אלא  בניגונא'.] 

[פיוט זה מורכב מששה חרוזים, בראש החרוזים חתם המחבר את שמו - מרדכי, בראשי התיבות שבחרוז האחרון חתם – חזק. בכל חרוז ארבעה משפטים המתחרזים זה בזה. הקטע הראשון שבשני המשפטים הראשונים מתחרזים יחדיו. הקטע הראשון שבמשפט השלישי מתחרז עם כל החרוז. הקטע הראשון שבמשפט האחרון מתחרז בו עצמו]
פיוט זה מיוסד על קפיטל 'מזמור שיר חנוכת הבית'[footnoteRef:12] בו מודה דוד המלך ע"ה על ההצלה מאויביו ועל מפלתם - 'ארוממך ה' כי דיליתני ולא שמחת אויבי לי' ה' העלית מן שאול נפשי חייתני מיורדי בור': [12: . בדרכי קניית החסידות כתב רבינו הרמח"ל זיע"א: 'והנה לזה צריך האדם שיתבודד בחדרו, ויקבץ כל מדעו ותבונתו אל ההסתכלות ואל העיון בדברים האמיתיים האלה. והנה ודאי שיעזרהו לזה רוב ההתמדה והעיון במזמורי דוד המלך ע"ה, והתבוננות בם במאמרם ועניינם'.] 

מָעוֹז צוּר יְשׁוּעָתִי, לְךָ נָאֶה לְשַׁבֵּחַ.
תִּכּוֹן בֵּית תְּפִלָּתִי, וְשָׁם תּוֹדָה נְזַבֵּחַ.
לְעֵת תָּכִין מַטְבֵּחַ - מִצָּר הַמְנַבֵּחַ,
אָז אֶגְמוֹר - בְּשִׁיר מִזְמוֹר חֲנֻכַּת הַמִּזְבֵּחַ.

המחבר מודה על הצלת כלל ישראל ממצרים, מגלות בבל, מהמן האגגי ומהיוונים. וכן על מפלתם של הרשעים:

מצרים:
רָעוֹת שָׂבְעָה נַפְשִׁי - בְּיָגוֹן כֹּחִי כָּלָה,
חַיַּי מֵרְרוּ בְקֹשִׁי - בְּשִׁעְבּוּד מַלְכוּת עֶגְלָה.
וּבְיָדוֹ הַגְּדוֹלָה - הוֹצִיא אֶת הַסְּגֻלָּה.
חֵיל פַּרְעֹה - וְכָל זַרְעוֹ יָרְדוּ כְּאֶבֶן בִּמְצוּלָה.

גלות בבל:
דְּבִיר קָדְשׁוֹ הֱבִיאַנִי, וְגַם שָׁם לֹא שָׁקַטְתִּי,
וּבָא נוֹגֵשׂ וְהִגְלַנִי, כִּי זָרִים עָבַדְתִּי.
וְיֵין רַעַל מָסַכְתִּי, כִּמְעַט שֶׁעָבַרְתִּי.
קֵץ בָּבֶל - זְרֻבָּבֶל לְקֵץ שִׁבְעִים נוֹשַׁעְתִּי.

נס פורים:
כְּרוֹת קוֹמַת בְּרוֹשׁ בִּקֵּשׁ, אֲגָגִי בֶּן הַמְּדָתָא.
וְנִהְיָתָה לוֹ לְפַח וּלְמוֹקֵשׁ, וְגַאֲוָתוֹ נִשְׁבָּתָה.
רֹאשׁ יְמִינִי נִשֵּׂאתָ, וְאוֹיֵב שְׁמוֹ מָחִיתָ,
רֹב בָּנָיו - וְקִנְיָנָיו עַל הָעֵץ תָּלִיתָ.

נס חנוכה:
יְוָנִים נִקְבְּצוּ עָלַי, אֲזַי בִּימֵי חַשְׁמַנִּים.
וּפָרְצוּ חוֹמוֹת מִגְדָּלַי - וְטִמְּאוּ כָּל הַשְּׁמָנִים.
וּמִנּוֹתַר קַנְקַנִּים - נַעֲשָׂה נֵס לַשּׁוֹשַׁנִּים,
בְּנֵי בִינָה - יְמֵי שְׁמוֹנָה, קָבְעוּ שִׁיר וּרְנָנִים.

המחבר חותם בראשי התיבות - חזק, ומתפלל על הגאולה השלימה:
חֲשׂוֹף זְרוֹעַ קָדְשֶׁךָ, וְקָרֵב קֵץ הַיְשׁוּעָה,
נְקֹם נִקְמַת עֲבָדֶיךָ - מֵאֻמָּה הָרְשָׁעָה,
כִּי אָרְכָה הַשָּׁעָה) ס"א: לנו הישועה), וְאֵין קֵץ לִימֵי הָרָעָה.
דְּחֵה אַדְמוֹן - בְּצֵל צַלְמוֹן (יש מוסיפים: מחה פשע - וגם רשע), הָקֵם לָנוּ רוֹעִים שִׁבְעָה.

מזמור שיר (תהלים ל) 
מִזְמוֹר שִׁיר חֲנֻכַּת הַבַּיִת לְדָוִד:
אֲרוֹמִמְךָ יְהוָה כִּי דִלִּיתָנִי, וְלֹא שִׂמַּחְתָּ אֹיְבַי לִי:
יְהוָה אֱלֹהָי שִׁוַּעְתִּי אֵלֶיךָ, וַתִּרְפָּאֵנִי:
יְהוָה הֶעֱלִיתָ מִן שְׁאוֹל נַפְשִׁי, חִיִּיתַנִי  מִיָּרְדִי בוֹר:
זַמְּרוּ לַיהוָה חֲסִידָיו, וְהוֹדוּ לְזֵכֶר קָדְשׁוֹ:
כִּי רֶגַע בְּאַפּוֹ, חַיִּים בִּרְצוֹנוֹ, בָּעֶרֶב יָלִין בֶּכִי, וְלַבֹּקֶר רִנָּה:
וַאֲנִי אָמַרְתִּי בְשַׁלְוִי, בַּל אֶמּוֹט לְעוֹלָם:
יְהוָה בִּרְצוֹנְךָ הֶעֱמַדְתָּה לְהַרְרִי עֹז, הִסְתַּרְתָּ פָנֶיךָ הָיִיתִי נִבְהָל:
אֵלֶיךָ יְהוָה אֶקְרָא, וְאֶל אֲדֹנָי אֶתְחַנָּן:
מַה בֶּצַע בְּדָמִי בְּרִדְתִּי אֶל שָׁחַת, הֲיוֹדְךָ עָפָר הֲיַגִּיד אֲמִתֶּךָ:
שְׁמַע יְהוָה וְחָנֵּנִי, יְהוָה הֱ‍יֵה עֹזֵר לִי:
הָפַכְתָּ מִסְפְּדִי לְמָחוֹל לִי, פִּתַּחְתָּ שַׂקִּי וַתְּאַזְּרֵנִי שִׂמְחָה:
לְמַעַן יְזַמֶּרְךָ כָבוֹד וְלֹא יִדֹּם, יְהוָה אֱלֹהַי לְעוֹלָם אוֹדֶךָּ:

מזמורים
לאחר 'מזמור שיר' היה נוהג רביה"ק זיע"א לזמר בשיר ושבח.
ברוב הימים היה מזמר 'רננו צדיקים':
רַנְּנוּ צַדִּיקִים בַּיהוָה, לַיְשָׁרִים נָאוָה תְהִלָּה: הוֹדוּ לַיהוָה בְּכִנּוֹר, בְּנֵבֶל עָשׂוֹר זַמְּרוּ לוֹ: שִׁירוּ לוֹ שִׁיר חָדָשׁ, הֵיטִיבוּ נַגֵּן בִּתְרוּעָה: כִּי יָשָׁר דְּבַר יְהוָה, וְכָל מַעֲשֵׂהוּ בֶּאֱמוּנָה: אֹהֵב צְדָקָה וּמִשְׁפָּט, חֶסֶד יְהוָה מָלְאָה הָאָרֶץ: בִּדְבַר יְהוָה שָׁמַיִם נַעֲשׂוּ, וּבְרוּחַ פִּיו כָּל צְבָאָם: כֹּנֵס כַּנֵּד מֵי הַיָּם, נֹתֵן בְּאוֹצָרוֹת תְּהוֹמוֹת: יִירְאוּ מֵיְהוָה כָּל הָאָרֶץ, מִמֶּנּוּ יָגוּרוּ כָּל יֹשְׁבֵי תֵבֵל: כִּי הוּא אָמַר וַיֶּהִי, הוּא צִוָּה וַיַּעֲמֹד: יְהוָה הֵפִיר עֲצַת גּוֹיִם. הֵנִיא מַחְשְׁבוֹת עַמִּים: עֲצַת יְהוָה לְעוֹלָם תַּעֲמֹד, מַחְשְׁבוֹת לִבּוֹ לְדֹר וָדֹר: אַשְׁרֵי הַגּוֹי אֲשֶׁר יְהוָה אֱלֹהָיו, הָעָם בָּחַר לְנַחֲלָה לוֹ: מִשָּׁמַיִם הִבִּיט יְהוָה, רָאָה אֶת כָּל בְּנֵי הָאָדָם: מִמְּכוֹן שִׁבְתּוֹ הִשְׁגִּיחַ, אֶל כָּל יֹשְׁבֵי הָאָרֶץ: הַיֹּצֵר יַחַד לִבָּם, הַמֵּבִין אֶל כָּל מַעֲשֵׂיהֶם: אֵין הַמֶּלֶךְ נוֹשָׁע בְּרָב חָיִל, גִּבּוֹר לֹא יִנָּצֵל בְּרָב כֹּחַ: שֶׁקֶר הַסּוּס לִתְשׁוּעָה, וּבְרֹב חֵילוֹ לֹא יְמַלֵּט: הִנֵּה עֵין יְהוָה אֶל יְרֵאָיו, לַמְיַחֲלִים לְחַסְדּוֹ: לְהַצִּיל מִמָּוֶת נַפְשָׁם, וּלְחַיּוֹתָם בָּרָעָב: נַפְשֵׁנוּ חִכְּתָה לַיהוָה, עֶזְרֵנוּ וּמָגִנֵּנוּ הוּא: כִּי בוֹ יִשְׂמַח לִבֵּנוּ, כִּי בְשֵׁם קָדְשׁוֹ בָטָחְנוּ: יְהִי חַסְדְּךָ יְהוָה עָלֵינוּ, כַּאֲשֶׁר יִחַלְנוּ לָךְ: (תהילים לג)
בשני ימים היה מזמר 'עד הנה עזרונו': 
עַד הֵנָּה עֲזָרוּנוּ רַחֲמֶיךָ. וְלֹא עֲזָבוּנוּ חֲסָדֶיךָ יְהֹוָה אֱלֹהֵינוּ. וְאַל תִּטְּשֵׁנוּ יְהֹוָה אֱלֹהֵינוּ לָנֶצַח:
באחד הימים היה מזמר 'למנצח על שושנים': 
לַמְנַצֵּחַ עַל שׁוֹשַׁנִּים לְדָוִד: הוֹשִׁיעֵנִי אֱלֹהִים כִּי בָאוּ מַיִם עַד נָפֶשׁ: טָבַעְתִּי בִּיוֵן מְצוּלָה וְאֵין מָעֳמָד בָּאתִי בְמַעֲמַקֵּי מַיִם וְשִׁבֹּלֶת שְׁטָפָתְנִי: יָגַעְתִּי בְקָרְאִי נִחַר גְּרוֹנִי כָּלוּ עֵינַי מְיַחֵל לֵאלֹהָי: רַבּוּ מִשַּׂעֲרוֹת רֹאשִׁי שֹׂנְאַי חִנָּם עָצְמוּ מַצְמִיתַי אֹיְבַי שֶׁקֶר אֲשֶׁר לֹא גָזַלְתִּי אָז אָשִׁיב: אֱלֹהִים אַתָּה יָדַעְתָּ לְאִוַּלְתִּי וְאַשְׁמוֹתַי מִמְּךָ לֹא נִכְחָדוּ: אַל יֵבֹשׁוּ בִי קוֶֹיךָ אֲדֹנָי יְהוִה צְבָאוֹת אַל יִכָּלְמוּ בִי מְבַקְשֶׁיךָ אֱלֹהֵי יִשְׂרָאֵל: כִּי עָלֶיךָ נָשָׂאתִי חֶרְפָּה כִּסְּתָה כְלִמָּה פָנָי: מוּזָר הָיִיתִי לְאֶחָי וְנָכְרִי לִבְנֵי אִמִּי: כִּי קִנְאַת בֵּיתְךָ אֲכָלָתְנִי וְחֶרְפּוֹת חוֹרְפֶיךָ נָפְלוּ עָלָי: וָאֶבְכֶּה בַצּוֹם נַפְשִׁי וַתְּהִי לַחֲרָפוֹת לִי: וָאֶתְּנָה לְבוּשִׁי שָׂק וָאֱהִי לָהֶם לְמָשָׁל: יָשִׂיחוּ בִי יֹשְׁבֵי שָׁעַר וּנְגִינוֹת שׁוֹתֵי שֵׁכָר: וַאֲנִי תְפִלָּתִי לְךָ יְהוָה עֵת רָצוֹן אֱלֹהִים בְּרָב חַסְדֶּךָ עֲנֵנִי בֶּאֱמֶת יִשְׁעֶךָ: הַצִּילֵנִי מִטִּיט וְאַל אֶטְבָּעָה אִנָּצְלָה מִשֹּׂנְאַי וּמִמַּעֲמַקֵּי מָיִם: אַל תִּשְׁטְפֵנִי שִׁבֹּלֶת מַיִם וְאַל תִּבְלָעֵנִי מְצוּלָה וְאַל תֶּאְטַר עָלַי בְּאֵר פִּיהָ: עֲנֵנִי יְהוָה כִּי טוֹב חַסְדֶּךָ כְּרֹב רַחֲמֶיךָ פְּנֵה אֵלָי: וְאַל תַּסְתֵּר פָּנֶיךָ מֵעַבְדֶּךָ כִּי צַר לִי מַהֵר עֲנֵנִי: קָרְבָה אֶל נַפְשִׁי גְאָלָהּ לְמַעַן אֹיְבַי פְּדֵנִי: אַתָּה יָדַעְתָּ חֶרְפָּתִי וּבָשְׁתִּי וּכְלִמָּתִי נֶגְדְּךָ כָּל צוֹרְרָי: חֶרְפָּה שָׁבְרָה לִבִּי וָאָנוּשָׁה וָאֲקַוֶּה לָנוּד וָאַיִן וְלַמְנַחֲמִים וְלֹא מָצָאתִי: וַיִּתְּנוּ בְּבָרוּתִי רֹאשׁ וְלִצְמָאִי יַשְׁקוּנִי חֹמֶץ: יְהִי שֻׁלְחָנָם לִפְנֵיהֶם לְפָח וְלִשְׁלוֹמִים לְמוֹקֵשׁ: תֶּחְשַׁכְנָה עֵינֵיהֶם מֵרְאוֹת וּמָתְנֵיהֶם תָּמִיד הַמְעַד: שְׁפָךְ עֲלֵיהֶם זַעְמֶךָ וַחֲרוֹן אַפְּךָ יַשִּׂיגֵם: תְּהִי טִירָתָם נְשַׁמָּה בְּאָהֳלֵיהֶם אַל יְהִי יֹשֵׁב: כִּי אַתָּה אֲשֶׁר הִכִּיתָ רָדָפוּ וְאֶל מַכְאוֹב חֲלָלֶיךָ יְסַפֵּרוּ: תְּנָה עָוֹן עַל עֲוֹנָם וְאַל יָבֹאוּ בְּצִדְקָתֶךָ: יִמָּחוּ מִסֵּפֶר חַיִּים וְעִם צַדִּיקִים אַל יִכָּתֵבוּ: וַאֲנִי עָנִי וְכוֹאֵב יְשׁוּעָתְךָ אֱלֹהִים תְּשַׂגְּבֵנִי: אֲהַלְלָה שֵׁם אֱלֹהִים בְּשִׁיר וַאֲגַדְּלֶנּוּ בְתוֹדָה: וְתִיטַב לַיהוָה מִשּׁוֹר פָּר מַקְרִן מַפְרִיס: רָאוּ עֲנָוִים יִשְׂמָחוּ דֹּרְשֵׁי אֱלֹהִים וִיחִי לְבַבְכֶם: כִּי שֹׁמֵעַ אֶל אֶבְיוֹנִים יְהוָה וְאֶת אֲסִירָיו לֹא בָזָה: יְהַלְלוּהוּ שָׁמַיִם וָאָרֶץ יַמִּים וְכָל רֹמֵשׂ בָּם: כִּי אֱלֹהִים יוֹשִׁיעַ צִיּוֹן וְיִבְנֶה עָרֵי יְהוּדָה וְיָשְׁבוּ שָׁם וִירֵשׁוּהָ: וְזֶרַע עֲבָדָיו יִנְחָלוּהָ וְאֹהֲבֵי שְׁמוֹ יִשְׁכְּנוּ בָהּ:

למנצח בנגינות
בזאת חנוכה היה מוסיף 'למנצח בנגינות': 
לַמְנַצֵּח בִּנְגִינֹת מִזְמוֹר שִׁיר:
אֱלֹהִים יְחָנֵּנוּ וִיבָרְכֵנוּ, יָאֵר פָּנָיו אִתָּנוּ סֶלָה:
לָדַעַת בָּאָרֶץ דַּרְכֶּךָ בְּכָל גּוֹיִם יְשׁוּעָתֶךָ:
יוֹדוּךָ עַמִּים אֱלֹהִים, יוֹדוּךָ עַמִּים כֻּלָּם:
יִשְׂמְחוּ וִירַנְּנוּ לְאֻמִּים, כִּי תִשְׁפֹּט עַמִּים מִישׁוֹר וּלְאֻמִּים בָּאָרֶץ תַּנְחֵם סֶלָה:
יוֹדוּךָ עַמִּים אֱלֹהִים, יוֹדוּךָ עַמִּים כֻּלָּם:
אֶרֶץ נָתְנָה יְבוּלָהּ, יְבָרְכֵנוּ אֱלֹהִים אֱלֹהֵינוּ:
יְבָרְכֵנוּ אֱלֹהִים, וְיִירְאוּ אֹתוֹ כָּל אַפְסֵי אָרֶץ: (תהלים סז)

ויהי נועם
יש שנוהגים לומר שבע פעמים:
וִיהִי נֹעַם אֲדֹנָי אֱלֹהֵינוּ עָלֵינוּ וּמַעֲשֵׂה יָדֵינוּ כּוֹנְנָה עָלֵינוּ וּמַעֲשֵׂה יָדֵינוּ כּוֹנְנֵהוּ: (תהלים צ יז)
יֹשֵׁב בְּסֵתֶר עֶלְיוֹן בְּצֵל שַׁדַּי יִתְלוֹנָן: אֹמַר לַיהוָה מַחְסִי וּמְצוּדָתִי אֱלֹהַי אֶבְטַח בּוֹ: כִּי הוּא יַצִּילְךָ מִפַּח יָקוּשׁ מִדֶּבֶר הַוּוֹת: בְּאֶבְרָתוֹ יָסֶךְ לָךְ וְתַחַת כְּנָפָיו תֶּחְסֶה צִנָּה וְסֹחֵרָה אֲמִתּוֹ: לֹא תִירָא מִפַּחַד לָיְלָה מֵחֵץ יָעוּף יוֹמָם: מִדֶּבֶר בָּאֹפֶל יַהֲלֹךְ מִקֶּטֶב יָשׁוּד צָהֳרָיִם: יִפֹּל מִצִּדְּךָ אֶלֶף וּרְבָבָה מִימִינֶךָ אֵלֶיךָ לֹא יִגָּשׁ: רַק בְּעֵינֶיךָ תַבִּיט וְשִׁלֻּמַת רְשָׁעִים תִּרְאֶה: כִּי אַתָּה יְהוָה מַחְסִי עֶלְיוֹן שַׂמְתָּ מְעוֹנֶךָ:  לֹא תְאֻנֶּה אֵלֶיךָ רָעָה וְנֶגַע לֹא יִקְרַב בְּאָהֳלֶךָ: כִּי מַלְאָכָיו יְצַוֶּה לָּךְ לִשְׁמָרְךָ בְּכָל דְּרָכֶיךָ: עַל כַּפַּיִם יִשָּׂאוּנְךָ פֶּן תִּגֹּף בָּאֶבֶן רַגְלֶךָ: עַל שַׁחַל וָפֶתֶן תִּדְרֹךְ תִּרְמֹס כְּפִיר וְתַנִּין: כִּי בִי חָשַׁק וַאֲפַלְּטֵהוּ אֲשַׂגְּבֵהוּ כִּי יָדַע שְׁמִי: יִקְרָאֵנִי וְאֶעֱנֵהוּ עִמּוֹ אָנֹכִי בְצָרָה אֲחַלְּצֵהוּ וַאֲכַבְּדֵהוּ  :אֹרֶךְ יָמִים אַשְׂבִּיעֵהוּ וְאַרְאֵהוּ בִּישׁוּעָתִי: (תהלים צא(

אנא בכח
יש נוהגים לומר שבע פעמים:
אָנָּא בְּכֹחַ גְּדֻלַּת יְמִינְךָ תַּתִּיר צְרוּרָה: אב"ג ית"ץ
קַבֵּל רִנַּת עַמְּךָ שַׂגְּבֵנוּ טַהֲרֵנוּ נוֹרָא: קר"ע שט"ן
נָא גִבּוֹר דּוֹרְשֵׁי יִחוּדְךָ כְּבָבַת שָׁמְרֵם: נג"ד יכ"ש
בָּרְכֵם טַהֲרֵם רַחֲמֵי צִדְקָתְךָ תָּמִיד גָּמְלֵם: בט"ר צת"ג
חֲסִין קָדוֹשׁ בְּרוֹב טוּבְךָ נַהֵל עֲדָתֶךָ: חק"ב טנ"ע
יָחִיד גֵּאֶה לְעַמְּךָ פְּנֵה זוֹכְרֵי קְדֻשָּׁתֶךָ: יג"ל פז"ק
שַׁוְעָתֵנוּ קַבֵּל וּשְׁמַע צַעֲקָתֵנוּ יוֹדֵעַ תַּעֲלוּמוֹת: שק"ו צי"ת
בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד:








סדר העבודה
עפ"י תורת ומנהגי רבוה"ק לבית אשלג

סוד מנהג ה'דריידעל'
הרה"צ רבי אליהו ישראל אשלג שליט"א – רב ואב"ד בית המדרש אשלג

'איתערותא דלתתא' ו'אתערותא דלעילא' - הנהגת העיגול והנהגת המרובע
ישראל קדושים נהגו בימי החנוכה לסובב 'דריידעל', ואעפ"י שישראל אינם נביאים בני נביאים הם ומנהג ישראל תורה, ואף צדיקי הדורות מאורי החסידות זיע"א התייחסו למנהג זה בחרדת קודש, ואם כן שומה עלינו להבין את שורש וסוד מנהג קדוש זה. מטרת וקיום הבריאה

מקור המנהג
מקורו של המנהג הוא עפ"י מה שכתב במנהגי ישורון, שכך נהגו החשמונאים בשעה שנסתתרו במערות ומסרו נפשם על לימוד התורה שנאסרה על ידי היוונים, וכאשר הופיעו היוונים בפתח המערה עשו את עצמם כמשחקים במשחק זה. ואף את זאת שומה עלינו להבין על מה ולמה בחרו דווקא משחק זה ולא אחר. 

צורת ה'דריידעל' – ריבוע ועיגול
צורתו של ה'דריידעל' היא ריבוע המתעגל אט אט ומסתובב במעגל. ויש לבאר את שורש וסוד ענין זה, עפ"י מה שרביה"ק בעל הסולם זיע"א מאריך לבאר את מה שמתבאר בכתבי האריז"ל הק', ששני הנהגות קיימים בבריאה: א. 'עיגולא בגו [-בתוך] ריבועא'. ב. 'ריבועא בגו עיגולא'. ה'עיגולא בגו ריבועא' מסמלת את הארת מידת הרחמים. ו'ריבועא בגו עיגולא' מסמלת את הארת מידת הדין. 
איתערותא דלעילא ודלתתא
מידת הרחמים היא ה'איתערותא דלעילא' ההארה שמאירה בעת רצון ואינה תלויה במעשי התחתונים, וכקדושת השבת שנתקדשה מלמעלה. מידת הדין היא ה'איתערותא דלתתא' ההארה שמאירה מלמטה על ידי מעשיהם הטובים של ישראל, וכקדושת המועדים המתקדשים על ידי בית דין.

הצדיקים נוטלים בדין
אכן הארת מידת הדין אינה שייכת בעולם הזה עולם התיקון, כמו שאמרו חז"ל 'ראה שאין העולם יכול להתקיים בדין, עמד ושיתף רחמים בדין'. אך בשורשי העולמות קיימת הארה זו, והיא גנוזה לעתיד לבא לצדיקים שנוטלים שכרם בדין.

עבודת ה' בדין
ובזה ביאר הרה"ק בעל ה'עטרת צבי' מזידיטשוב זיע"א, את הטעם שתפילין עגולות פסולות ואת מה שאמרו חז"ל 'העושה תפילתו עגולה יש בה משום סכנה ואין בה משום מצוה', כיון שדרך עבודת ה' יתברך היא דווקא דרך הריבוע, ה'אתערותא דלתתא' של מידת הדין.

העיגול – מידת הרחמים
ענין זה מצינו אצל חוני המעגל שכיון שביקש לעורר את מידת הרחמים 'אתערותא דלעילא' בכדי להשפיע טוב על ישראל, עג עוגה בכדי לעורר הנהגת 'עיגולא בגו ריבועא', ולא יצא משם עד שירדו גשמים.

. . .
אתערותא דלתתא מעוררת אתערותא דלעילא
והנה על ידי שהחשמונאים הצדיקים נתעוררו מלמטה והערו את נפשם למות על קדושת התורה, נתעוררה מלמעלה מידת הרחמים אשר דנה את דינם ומסרה רשעים ביד צדיקים וזדים ביד עוסקי תורתך. וכמו שביאר הרה"ק בעל ה'תפארת שלמה' זיע"א את ענין פך השמן שהיה חתום בחותמו של כהן גדול, שבזה נתגלה שהנס נעשה על ידי התעוררות של בני יוחנן כהן גדול החשמונאים הצדיקים מלמטה.

ה'דריידעל' – איתערותא דלתתא ודלעילא
וזהו סיבוב ה'דריידעל' אשר הציל את אבותינו כאשר הופיעו היוונים להשכיחם תורתך ולהעבירם מחוקי רצונך, והם מסרו נפשם על קדושת התורה – 'ריבועא בגו עיגולא', וה' יתברך ברחמיו הרבים  - 'עיגולא בגו ריבועא', מסר שונאיהם בידיהם.

סוד אותיות ג.ש.נ.ה.
וזהו סוד האותיות ג.ש.נ.ה. שבגימטריא משי"ח, ונרמזים בפסוק 'ואת יהודה שלח לפניו גשנ"ה' כמו שכתב הרה"ק רבי חנוך העניך מאלכסאנדער זיע"א, שהרי האור הגנוז נגנז לעתיד לבא לצדיקים המתקיימים בדין, וזהו אורו של משיח.

הסיבוב – הרחמים
וזהו שאמר הרה"ק בעל ה'דמשק אליעזר' מויז'ניץ זיע"א, שהאדם העומד במקום אחד אינו יכול לצאת מן המצר, אבל אם הוא מסובב את עצמו יוכל לצאת מן המצר, וכן אמר הרה"ק בעל ה'נועם אליעזר' מסקולען זיע"א, שעל ידי סיבוב אחד משתנה הכל לטובה.

סיכום
הריבוע מסמל:
'אתערותא דלתתא', מסירות נפש על קיום התורה.
העיגול מסמל:
על מידת הרחמים המתעוררת בזמן הזה, ונעשים ניסים ונפלאות למעלה מדרך הטבע.

[רביה"ק זיע"א מאריך לבאר את שני ההנהגות הללו במראי מקומות מהרב שליט"א ?











	








סדר העבודה
דרכי עבודת ימי החנוכה במשנת רביה"ק בעל הסולם זיע"א

דרכי גילוי האור הגנוז
הרה"צ רבי אליהו ישראל אשלג שליט"א – רב ואב"ד בית המדרש אשלג

באגדות חז"ל העוסקות ב'מעשה בראשית' (חגיגה יב.) מתארת הגמרא את האור שנברא ביום הראשון 'אור שברא הקדוש ברוך הוא ביום ראשון, אדם צופה בו מסוף העולם ועד סופו', אלא ש'כיוון שנסתכל הקדוש ברוך הוא בדור המבול ובדור הפלגה וראה שמעשיהם מקולקלים, עמד וגנזו מהן, שנאמר 'וימנע מרשעים אורם'', ולמי גנזו? 'לצדיקים לעתיד לבא, שנאמר 'וירא אלהים את האור כי טוב', ואין טוב אלא צדיק'. ובכך יישב רש"י הקדוש את הפסוק המתמיה 'וירא אל-הים את האור כי טוב, ויבדל אל-הים בין האור ובין החושך', שכן אם האור טוב למה 'ויבדל', אלא ש'ראהו שאינו כדאי להשתמש בו רשעים, והבדילו לצדיקים לעתיד לבא'.
מהו אותו אור? והיאך הוא מתגלה לצדיקים, והיאך נוכל לגלותו אנו?

א.
'ממצא חפצך ודבר דבר'

זמני גילוי האור הגנוז
הזוהר הק' (בראשית מאמר אור הגנוז) מרחיב ומפרט את הזמנים בהם התגלה אותו אור גנוז ונכסף, א. בתשעה ירחי לידה כמו שאמרו חז"ל 'נר דלוק על ראשו וצופה ומביט מסוף העולם ועד סופו'. ב. 'שלושה ירחים' שהצפינה יוכבד את משה רעיא מהימנא ע"ה, שנולד לאחר ו' חודשים (סוטה יב:) וזכה לגילוי אור גנוז זה אף לאחר שיא לאויר העולם. ג. לאחר שלושת ירחי ההצפנה כאשר בא לפני פרעה הרשע ניטל האור ממנו, וכשעמד על הר סיני לקבל את התורה הק', חזר אליו אור גנוז זה והשתמש בו כל ימיו, וכמו שכתוב 'ויהי ברדת משה מהר סיני... והנה קרן אור פניו' וכיוון ש'וייראו מגשת אליו' הוצרך ל'ויתן על פניו מסוה'. ד. בההוא נהורא ראה את כל ארץ ישראל מהגלעד עד דן. ה. אור זה גנוז וטמון לצדיקים כמו שנאמר 'אור זרוע לצדיק ולישרי לב שמחה'. ה. לעתיד לבא שכל מקום שנאמר 'ויהי' הוא מהעולם הבא, וכאן נאמר 'ויהי אור'! ועליו היה נעים זמירות ישראל דוד המלך ע"ה משבח ואומר 'מה רב טובך אשר צפנת ליראיך!'.
על ידי יחודין עילאין
רבי יוסי מוסיף ואומר - הרי הכתוב צווח ואומר 'מגלה עמוקות מני חושך', ובוודאי שישנה אפשרות לגילוי האור הגנוז – ה'עמוקות', אלא ש'כל אינון טמירין לא אתגליין אלא 'מני חושך' - מגו חשוכא דאיהו רזא דלילא', תא חזי – בא וראה ש'כל אינון עמיקין סתימין דנפקין מגו מחשבה, וקלא נטיל לון, לא אתגליין עד ד'מילה' מגלה לון!', ו'מאן מילה?' 'היינו 'דיבור!' – שהרי כל אותם גנזי נסתרות הספונים וטמונים במחשבה, אינם מתגלים על ידי ה'קול' בלבד, אלא על ידי ה'מילה' – ה'דיבור' [המחשבה – בינה, הקול – ז"א, הדיבור – מלכות. להרחבת הדברים ראה 'סולם'], כלומר על ידי יחודים עליונים מתגלים העמוקות מן החושך!
היחוד בשבת קודש
עוד מוסיף רבי יוסי ומגלה סוד - 'והאי 'דיבור' אקרי 'שבת'!'  - שבת קודש היא מידת המלכות וה'דיבור' ובה ה'יחוד השלם' שעל ידו מתגלים העמוקות מני חושך! ובגין כך 'דבור דחול אסור בשבת', וכמו שהיה רשב"י אומר לאמו כאשר היה רואה אותה מדברת בשבת 'אמא, שתוקי. שבת הוא! ואסיר'. ואף רביה"ק זיע"א לא היה מדבר בשב"ק אף את מעט דיבורי החול שהיה מדבר בימות החול [כעדות חתנו רבי אברהם יצחק ויצמן זצ"ל]. ובוודאי שקויים בו 'מגלה עמוקות מני חושך'!

'לא יהא דיבורך בשבת כדיבורך בחול' ועל ידי זה תזכה ל'מגלה עמוקות מני חושך'!

'לצדיקים לעתיד לבא'

נגנז בתורה הק'
כתב הרה"ק בעל ה'דגל מחנה אפרים' זיע"א: ''וירא אלקים את האור כי טוב', ואיתא במדרש 'כי טוב, לגנזו! וגנזו לצדיקים! ובו משתמשים צדיקים בכל דור ודור'. ושמעתי מאא"ז [אור שבעת הימים מרנא הבעש"ט] נ"ע זללה"ה, היכן נגנז האור ההוא? ואמר, שהשי"ת גנזו בתורה! ולכן משתמשים צדיקים בכל דור ודור באור ההוא, היינו על ידי התורה! שיש בה אותו האור שיכולין להסתכל בו מסוף העולם ועל סופו. כמו שראו עיני ממש כמה מעשיות מה שכתב לדודי זקני המנוח רבי גרשון קוטיבור זללה"ה לארץ הקדושה, איך שראה אותו בשבת בחוץ לארץ, ומה זה עשה בחוץ לארץ? והשיב לו דודי זקני באגרת, שבאותו שבת עשה איזה גביר ברית מילה בחוץ לארץ, ושלח אחריו להיות מוהל אצלו! וכהנה וכהנה אשר קצרה היריעה מהכיל, אשר הסתכל ממש מסוף עולם ועל סופו! והכל היה על ידי אותו אור שנגנז בתורה!'. ומקורו טהור כדאיתא בזוהר הק' 'ובמה יזכי ליה לבר נש לההוא נהורא? אורייתא!' (בראשית אות קעז).
הצדיקים בוראים עולמות חדשים
וכעין זה כתב הרה"צ רבי משה ברוך למברגר זצ"ל מתלמידי רביה"ק זיע"א בשמו ש'גנזו לצדיקים לעתיד לבא' היינו הצדיקים שעתידים לבוא ולברוא עולמות חדשים ולגלות כבוד שמים, ועל ידי זה יש בכוחם לגלות את האור הגנוז. 
על ידי האור הגנוז מושפעים רחמים וחסדים
ובכח אותו אור גנוז מושפעים רחמים וחסדים גלויים בעולם כדאיתא בזוה"ק (חיי שרה אות קסח ובסולם) 'חמינא האי אור ראשון!' ו'עשרה מפתחן דבי קצרי בידוי [-מפתח רפואת החולים]! ופתקין עשרה נטיל בגינתא דעדן לאתקנא ארעא על גופיהון דצדיקיא [-תחיית המתים]!'.
הקב"ה גוזר וצדיק מבטל
וכל זה מתבאר בדברי המאור הגדול [כלשונו של הרה"ק בעל ה'מאור ושמש' זיע"א] הרבי רבי אלימלך מליעז'נסק זיע"א, וזה לשון קדשו: איתא בספרים הקדושים דיש עולמות נקראים כן עקודים, שבראם הבורא ב"ה בתחילה, והם היו דין, ואח"כ החריבן ובראם מחדש ומזגם ברחמים. והצדיק בתורתו הקדושה הוא בורא שמים חדשים! וכבר אמרתי הטעם שהצדיק יכול לבטל הדינים - הקב"ה גוזר והצדיק מבטלו, הוא על ידי זה! מחמת שהגזירה נגזרה באיזה עולם, והצדיק עושה שמים חדשים, ונמצא לא היה הגזירה בזה העולם, וממילא הגזירה בטילה!'.
על ידי התורה הק' יש כח ביד הצדיקים לגלות האור הגנוז ולבטל כל גזירות קשות!

ג.
'למעלה מדרך הטבע'

שבירת הטבע – תיקון הג' קווין
מדברי רביה"ק בעל הסולם זיע"א על הזוה"ק (ריש זוהר חדש) מתבאר כי גניזת האור הראשון היא שיתוף העולם במידת הרחמים, ועולם התיקון - גילוי האור – הוא תיקון הג' קווין ולכך נברא האדם! וב'צעטיל קטן' (אות טז) כתב מאור עינינו הרבי רבי אלימלך מליעז'נסק זיע"א 'האדם לא נברא אלא לשבר את הטבע!... לעשות דווקא ההיפך, עד שיעזרוהו מן השמים!... כי הרגל של כל דבר נעשה שלטון!'
גילוי האור הגנוז בחנוכה
והנה איתא בזוהר הק' (תרומה תטז) 'יומא דאתקם משכנא לתתא, מה כתיב? 'ולא יכול משה לבוא אל אהל מועד כי שכן עליו הענן' מאי הענן? חד חוטא הוה מההוא סטרא דאור קדמאה דנפק בחדוא דכלא!' הרי לפנינו שביום חנוכת המשכן מתגלה האור הגנוז. וכבר האריך הרה"ק בעל ה'בני יששכר' זיע"א בגילוי רז הז, והעמיד שלושה עדים נאמנים, אשר נתנבאו שלושתם בסגנון אחד! בשם הרה"ק רבי פנחס מקוריץ זיע"א כתב, שאותו האור שנברא ביום הראשון ונגנז לצדיקים לעתיד לבא, הוא האור המאיר מנרות החנוכה! ובשם רבינו הרוקח זיע"א כתב, שכשם שהאיר בששת ימי בראשית ל"ו שעות, כך הוא מאיר בשמונת ימי חנוכה בל"ו נרות! ובשם רבינו המהר"ל זיע"א האיר עינינו ולשים ליבנו שמכ"ה באלול שבו נברא העולם [והאור] הימים מתקצרים והולכים והאור נגנז אט אט, עד לכ"ה כסליו שבו מתחילים הימים להתארך והאור הגנוז מתחיל להתגלות!. והשל"ה הקדוש (פרשיות וישב מקץ ויגש) האריך הרבה בהשוואת יום בריאת העולם ליום חנוכת המזבח, וכשם שהאור הראשון נגנז כך אור נרות החנוכה 'אין לנו רשות להשתמש בהם'! 
אור ימי החנוכה ע"י עבודה
מצוות נר חנוכה לא נכתבה בתורה שבכתב, ואף בששה סדרי משנה נגנזה ונרמזה ברמז קל, ואף בתורת הסוד – זוהר הק' – מיעטו לדבר בה, וכמו שאמרו חז"ל (יומא כט.) 'חנוכה, לא ניתנה ליכתב' וביאר הרה"צ רבי אברהם מסטרעטין זצ"ל מתלמידי רביה"ק זיע"א, שכיוון שבימי החנוכה מאיר האור שנגנז והוצפן בתורה, לכך לא ניתן ליכתב! כיוון שאינו אלא לצדיקים שיחפשו ויבדקו אחריו, וכבימי חשמונאי שנעשה ומצאו פך אחד חתום בחותמו של כהן גדול, כן יזכו בזמן הזה!
עבודת ימי החנוכה
כ"ק מרן אדמו"ר שליט"א ביאר כי בכל שנה ושנה ישנה ירידה נוספת ובימי החנוכה שבהם 'שכינה למטה מעשרה' יש כח לכל ימות השנה להאיר החשיכה! נמצא שזוהי עבודת ימי חנוכה אלו! להאיר את החושך! להגביר את האמונה ולשבר את הטבע שבו החשיכו יוון את עיני ישראל! כמו שנתגברו הצדיקים בני חשמונאי נגד הטבע! ונמסרו בידם – יד מעטים וחלשים – רבים וגיבורים שלא כדרך הטבע! ועל ידי שהאדם מתגבר כארי נגד טבעו וככל שיגביר עבודתו ויגיעתו בתורה הק' לייחדא שמא דקודשא בריך הוא בדחילו ורחימו, כן יזכה לגילוי האור הגנוז! וכמו שאמר כ"ק מרן אדמו"ר הרש"ב זיע"א על הפסוק 'ויטש משכן שילה – אהל שיכן באדם', שיש בכח האדם לגלות את המשכן  - השכינה הק' בליבו! 

וכמו שביאר הרה"ק רבי משה מקאז'ניץ זיע"א את מאמר חז"ל 'עד שתכלה רגל מן השוק', שעל ידי שיהיה 'נר לרגלי דבריך' אז יקויים סיפא דקרא 'ואור לנתיבתי'!


















כסף צרוף
יסודות החסידות במשנתו של רביה"ק בעל הסולם זיע"א

פנימיות וחיצוניות העולמות
הגאון הצדיק רבי אלכסנדר סענדער פריעדמאן שליט"א

אור ימי החנוכה - גילוי הנקודה הפנימית
שמונת ימי חנוכה אלו נקבעו ליו"ט על ידי חז"ל הק' על הניסים ועל הנפלאות שעשה הקב"ה לאבותינו בימים ההם בזמן הזה. חמשה ניסים ונפלאות ארעו את אבותינו בימים ההם, ואלו הם: א. ניצחון המלחמה, שנצחו בית חשמונאי את מלכות יון, וחזרה מלכות לישראל כמו שכתב הרמב"ם. ב. מציאת פך השמן, שכשנכנסו יוונים להיכל טמאו כל השמנים, ובדקו ולא מצאו אלא פך אחד של שמן טהור - שמן זית זך. ג. שלא היה בו להדליק אלא יום אחד בלבד, ונעשה בו נס והדליקו ממנו שמונה ימים. ד. חנוכת בית המקדש וחנוכת המזבח, שהרי היוונים פרצו י"ג פרצות, וביטלו עבודת הקרבנות. והימים אלו חנכו שוב את המזבח ואת המקדש [ולכן קוראים פרשת הנשיאים שחנכו את המשכן]. ה. הורמה קרן ישראל בכך שנתפשטה תורה שבע"פ כמבואר בספרים הק'. 
ומעתה עלינו להבין את פנימיות ושורש הענין המאחדם בקנה אחד, אלא שבכדי להבין את שורש ותוקף הנס והקדושה שהושפעו לנשמות ישראל, עלינו להקדים ולהבין את שורש ומהות הקליפה של יוון, בכדי שנוכל לדעת את מהות התיקון:


גזירות מלכות יוון
אמרו חז"ל: 'והארץ הייתה תהו ובהו וחושך על פני תהום, חושך – זו גלות יוון', בספרים הק' מתבאר כי זוהי חכמת יוון שהתנגדה לחכמת תורתינו הק', והביאה לעולם את 'תרבות יוון' תרבות הערצת וסגידת החומר, פיתוח ושכלול הגוף והנאותיו. ספרי חכמה חיצונית זו מכונים בפי רבותינו הק' 'ספרים חיצוניים', על שם ה'חיצוניות' שהחשיכה את עיניהם של ישראל. עוד החשיכו את עיניהם של ישראל בגזרות שגזרו עליהם כשמנעו מהם לקיים תורה ומצוות וביחוד גזרו על שבת חודש ומילה.
דברי רביה"ק בענין פנימיות וחיצוניות העולמות
כתב רבינו הגה"ק בעל הסולם זיע"א (הקדמה לספר הזוהר, אות סו), וזה לשונו הק': 'ודע שבכל דבר [בעולם] יש 'פנימיות' ו'חיצוניות'. ובכללות העולם, נחשבים ישראל זרע אברהם יצחק ויעקב ב'פנימיות' העולם, ושבעים אומות נחשבים ל'חיצוניות' העולם. וכן בישראל עצמם, יש 'פנימיות' שהן עובדי ה' יתברך השלמים, וכן יש 'חיצוניות', [אלו] שאינם מתמסרים לעבודת השי"ת. וכו'. וכן בעובדי השם יתברך שבבני ישראל, יש 'פנימיות' שהם הזוכים להבין נשמת פנימיות התורה וסודותיה, ו'חיצוניות', שהן אותם שאינם עוסקים אלא בחלק המעשה שבתורה. וכן בכל אדם מישראל, יש בו 'פנימיות' שהוא בחינת ישראל שבו שהוא סוד הנקודה שבלב, ו'חיצוניות' שהוא בחינת אומות העולם שבו שהוא הגוף עצמו'.
התגברות אחת הבחינות משפיעה על כל הדרגות
ועוד כתב (שם אות ס"ז) בזה הלשון: 'ובהיות האדם מישראל מגביר ומכבד את נקודת פנימיותו - שהוא בחינת 'ישראל' שבו - על חיצוניותו שהוא בחינת 'אומות העולם' שבו, כיוון [-על ידי] שנותן רוב טרחתו ויגיעתו להגדיל ולהעלות בחינת 'פנימיות' שבו לתועלת נפשו, וטרחה מועטת בשיעור המוכרח הוא נותן לקיום בחינת 'אומות' שבו דהיינו לצרכי הגוף, דהיינו [-שזהו] מה שאמרו חז"ל 'עשה תורתך קבע ומלאכתך ארעי', הנה אז גורם במעשיו גם ב'פנימיות' ו'חיצוניות' לכללות העולם, שבני ישראל עולים בשלימותם מעלה מעלה, ואומות העולם שהם ה'חיצוניות שבכללות' יכירו ויחשיבו את ערך בני ישראל. ואם חס ושלום להיפך, שאדם מישראל מגביר ומחשיב את בחינת חיצוניותו שהוא בחינת 'אומות העולם' שבו על בחינת 'ישראל' שבו, אז גורם במעשיו שגם ה'חיצוניות שבכללות העולם' שהם אומות העולם עולה מעלה מעלה, ומתגברים על ישראל ומשפילים אותם עד לאפר, ובני ישראל שהם 'פנימיות שבעולם' ירדו מטה מטה חס ושלום' – עכלה"ק.
גילוי אור ה' – ה'פנימיות' וההעלם – ה'חיצוניות'
ביאור דברי קודשו: אור ה' יתברך הוא ה'פנימיות' שבכל העולמות, והעולמות עצמם שמתקיימות על ידי אור ה' המחיה את כולם הם ה'חיצוניות'. ובכל מקום אשר דבר המלך מגיע ואור ה' שורה עליו ושוכן בו בגילוי הוא בחינת ה'פנימיות', והמקום אשר אור ה' מוסתר ונעלם הוא בחינת ה'חיצוניות'. אלא שבזה יש כמה וכמה דרגות לעילא ולעילא מהכלל אל הפרט, בכללות העולם – 'ישראל' בבחינת ה'פנימיות' ו'אומות העולם' בבחינת ה'חיצוניות'. ובכללות 'ישראל' – צדיקי הדורות וראשי אלפי ישראל הם בבחינת ה'פנימיות' והמון העם בבחינת ה'חיצוניות'. בכללות 'הצדיקים' - עובדי ה' בדחילו ורחימו המוסרים את נפשם לעשות נחת רוח ליוצרם הם בחינת ה'פנימיות', עובדי ה' 'שלא לשמה' בבחינת ה'חיצוניות'. בכללות 'עובדי ה' השלמים – אלו  שעוסקים בתורה הק' בבחינת 'פנימיות והעוסקים במעשה המצוות בבחינת ה'חיצוניות'. בכללות העוסקים בתוה"ק – העוסקים בתורת הנסתר וכוונת המצוות בבחינת ה'פנימיות' והעוסקים בנגלה המכונה גופי תורה בבחינת ה'חיצוניות'. וכן יש בפרט בכל איש ישראל – הנשמה הטהורה שהיא חלק אלוק ממעל היא נקודת ה'פנימיות' שבו, והגוף העכור הנמשך אחר תאוות העולם הזה הוא בבחינת ה'חיצוניות'.
התגברות בחינת ה'פנימיות' ולהיפך
וזאת עלינו לדעת שכל התעוררות של 'פנימיות' מעוררת את ה'פנימיות' בכל הדרגות, ולהיפך חס ושלום כל התעוררות של 'חיצוניות' נותנת כח ב'חיצוניות' שבכל הדרגות. וככל שיגבירו 'ישראל' ה'צדיקים' את עסקם ב'תורת' ה'נסתר' ויעוררו את ה'נשמה הטהורה' נקודת ה'חלק אלוק ממעל' שלפני ולפנים לתת לה את המקום הראוי לה מבית המלך, כך תהיה בחינת ה'חיצוניות' כפופה תחת בחינת ה'פנימיות' וכל הרשעה כולה כעשן תכלה ותעבור ממשלת זדון – מלכות הרשעה – מן הארץ ותרום קרן ישראל ותרוממנה קרנות צדיק וישובו שופטינו כבראשונה וחסידים – יודעי ח"ן המתחסדים עם קונם -  ברינה יגילו ותשרה השכינה הק' בתוכם – בתוך כל אחד ואחד ונכספה וגם כלתה נפשם לדעת את ה'. ולהיפך חס ושלום ירדו מטה מטה רח"ל.
ה'אור' שורש ה'פנימיות' וה'חושך' שורש ה'חיצוניות'
וזהו שאמרו חכמינו ז"ל ברוח קדשם – 'וחושך, זו גלות יוון שהחשיכו עיניהם וליבם של ישראל', שכן אותה קליפה ארורה שהעריצה את החומר ואת השכל האנושי, ואת העולם התחתון הזה עשאוהו לעליון, ובכך החשיכו והאפילו והגבירו את העלם אורו של עולם  - הקדוש ברוך הוא המחיה את כולם. שכן 'עולם' מלשון 'העלם', שהוא מעלים את הארת ה' המחיה אותו ודומה ללילה כמו שאמרו חז"ל 'לילה, זה העולם הזה הדומה ללילה', ולעתיד לבא לילה כיום יאיר ו'אין זולתך לחיי העולם הבא'. נמצא שה'אור' הוא שורש כל בחינות ה'פנימיות' וזה לעומת זה ה'חושך' הוא שורש כל בחינות ה'חיצוניות'.
גלות יוון – התגברות ה'חיצוניות'
ובזה יש בידינו להבין את שורש מלחמת וגלות יוון והכל עולה בקנה אחד, והוא, שעמדו עליהם מלכות הרשעה להחשיך את עיניהם של ישראל בחכמה 'חיצונית' – חכמת הטבע והשכל האנושי החוקר את מציאות העולם התחתון ומנהגו, והמעריץ את ההעלם ואת החושך, ולהשכיחם תורתך – ביקשו להשכיח את התוה"ק שעליה נאמר 'המלמד תורה לעמו ישראל' והיא ה'חכמה עילאה' המגיעה מלמעלה למטה והמאירה את ההעלם באור ה' – ב'פנימיות'.  
י"ג פרצות – הסרת המבדיל בין פנים לחוץ
'ופרצו חומות מגדלי' שכשנכנסו יוונים להיכל פרצו בו י"ג פרצות בסורג המונע את כניסת 'אומות העולם' ומבדיל בין ישראל לעמים בין חיצוני לפנימי בין אור לחושך, 'וטמאו כל השמנים' את שמן הזית הזך שמיועד להדלקת נרות המנורה שהיא עדות שהשכינה שורה בישראל ובבית הקדוש הזה. את אותו 'לפני ולפנים' שנקרא 'תל תלפיות' ועליו נאמר 'כי ביתי בית תפילה יקרא לכל העמים' 'עמים הר יקראו' וממנו נמשכים כל ההשפעות הטובות בעולם, ואת השמן שהוא מעיד על השכינה השורה במקום הזה, ביקשו לחלל ולאבד מן העולם ולהרבות את ה'חיצוניות' – 'חוץ למקומו' של מלך מלכי המלכים.
הגזירות – עקירת הנקודה הפנימית
'כתבו לכם על קרן השור, אין לנו חלק באלוקי ישראל' גם כאן רצו לאבד את ה'פנימיות' ה'חלק אלוק ממעל', את  ה'חלק באלוקי ישראל' ביקשו לאבד על ידי שגזרו על 'שבת' 'חודש' ו'מילה', ה'שבת' הי האות בינו ובין בני ישראל, והיא זכר למעשה בראשית לחידוש העולם ובריאתו יש מאין במאמר ה' יתברך, והוא מחדש בטובו בכל יום תמיד מעשה בראשית, ומחיה את כולם ומאיר את אור ה'. ה'מילה' אף היא אות לבני ישראל ומורה על הכנעת הגוף וגילוי הנשמה הטהורה והנקודה הפנימית. וה'חודש' הוא קידוש החודש על ידי בית דין, והוא מורה על כח חכמי התורה וראשי אלפי ישראל – בית דין מקודש. ובכך רצו החיצוניים להחליש כח ה'פנימיות בכדי שתגבר כח ה'חיצוניות' רח"ל.
הטעם שהצליחו היוונים – התגברות ה'חיצוניות' בישראל
והטעם שהצליחו בכך ל"ע הוא מאותו טעם גופא, שכיוון שהמתייוונים הלכו בחוקות 'אומות העולם' והגבירו כח ה'חיצוניות' גברה ידם של 'אומות העולם' מלכות הרשעה על 'ישראל', וכן בכך שדבקו בתורה שבכתב ונטשו את התורה שבעל פה שהיא פנימיות התורה שבכתב. ודוגמא בולטת לדבר ניתן למצוא בתלמידי אנטגינוס איש סוכו שלימד על נקודת ה'פנימיות' שהוא היה אומר 'הוו כעבדים המשמשים את הרב שלא על מנת לקבל פרס' שזוהי העבודה 'לשמה' והיא בבחינת 'פנימיות', אך תלמידיו הקלוקלים – צדוק ובייתוס – זנחו את התורה שבעל פה שהיא פנימית, ועסקו רק בתורה שבכתב שהיא בחינת 'חיצוניות', ובכח התגברות ה'חיצוניות' הזו נהרג על ידי היווניים יוסי בן יועזר תלמידו הקדוש של אנטגינוס איש סוכו שהוא היה אומר 'יהי ביתך בית ועד לחכמים, והוי מתאבק בעפר רגליהם, והוי שותה בצמא את דבריהם'
הטעם שגברו בית חשמונאי – התגברות ה'פנימיות'
והיינו טעמא נמי שגברה מלכות בית חשמונאי עליהם ונמסרו גבורים ביד חלשים ורבים ביד מעטים שלא כדרך הטבע, שכיון שהפנו עורף לגוף החיצוני והערו למוות נפשם 'כי עליך הורגנו כל היום אלו חנה ושבעה בניה', נתגברה בחינת ה'פנימיות' והמשיכו תוספת הארה מלמעלה מדרך הטבע עד שגברה נקודת ה'פנימיות'  - 'ישראל' 'מלכות בית חשמונאי' על נקודת ה'חיצוניות' 'אומות העולם' 'גלות יוון'.  ועצם עוז רוחם של בני חשמונאי לצאת למלחמה חסרת סיכוי זו, מלמדת אותנו על התגברות נקודת ה'פנימיות', שכן הסברא ה'חיצונית' אומרת 'בגבורת הסוס יחפץ ובשוקי האיש ירצה' 'המלך נושע ברוב חיל, גבור ינצל ברוב כח', אך הסברא ה'פנימית' הנשמה הטהורה המאמינה בא-ל חי אומרת לא כי אלא 'עיני ה' אל יראיו למייחלים לחסדו'!
עבודת ימי החנוכה – גילוי הנקודה הפנימית
ומשום כך הידרו הידור אחר הידור ובדקו אחר 'פך שמן טהור' זך ונקי מכל שמץ של נקודת 'חיצוניות' וטומאה, שכן הוא מיועד להדלקת המנורה הטהורה שהיא עדות לכל באי עולם שהשכינה שרויה בישראל, ואף שטומאה הותרה בציבור, מכל מקום הזמן גרמא שהרי התעסקו בהגברת בחינת ה'פנימיות' על בחינת ה'חיצוניות'. ואלו שמונת ימי חנוכת המזבח הפנימי, ושמונת ימי התגלות ה'אור הגנוז' וה'פנימי' שנגנז בתוה"ק, והשלמת מנין המצוות מתרי"ג דאורייתא וז' דרבנן – כת"ר, שעל ידי שנתגברה נקודת ה'פנימיות' נתגברה בכל המדרגות, בישראל בצדיקים בתורה בואור הגנוז ובנקודה הפנימית שבלב כל ישראל. וכבימים ההם כן בזמן הזה,  ככל שנגביר את  בחינת ה'פנימיות' שבליבנו,  ונעסוק ב'אור הגנוז' שבתורה, תתגבר כח ה'פנימיות' בכל המדרגות ונזכה שתשרה שכינה בישראל, אכי"ר

שמונה ניצוצות אור על דרך 'מוסיף והולך'
. אור הנרות בוער בליבנו 
א. הנרות הללו קודש הם

אשה קשת רוח נכנסה אל הרה"ק בעל ה'יסוד העבודה' זיע"א, ובקול בוכים השיחה לפניו את אשר על ליבה - את האסון הנורא שפקד אותה - בת צנועה וחסודה היתה לה, ודמעות רבות שפכה כדי שתזכה לראות אותה מקימה בית נאמן בישראל, אך אוי ואבוי שוד ושבר, לאחרונה נפלה כטרף קל אל מלתעות הנצרות, והיא נמצאת כעת בבית הכומר בדרכה לנטוש תורת אמה ולהשתמד רח"ל.

נענה הרבי ואמר 'מהרי קחי את אחד מבגדי בתך, ועשי ממנו פתילות לנרות שבת קודש, וכשם שידלקו ויבערו פתילות אלו כן יבער לב בתך באהבת ויראת ה' יתברך'. וכך הווה, בליל שבת קודש נכנסה הבת ברוח סערה אל בית אמה, ובלב דווי סיפרה לאימה את מה שקרה עמה, על אותה רוח שטות שנכנסה בו, ועל דרך יציאתו הפלאית, כאשר לעת רדת צללי ערב החלו רגשי אש קודש לבעור בקרבה, אשר שרפו וכילו את שולי הטומאה שהיו בליבה!

'פתילות שאמרו מדליקין בהם בשבת מדליקין בהם בחנוכה'
הוי אומר - 'אשר קדשנו במצוותיו וצוונו להדליק – בליבנו – נר חנוכה'
. .  הנקודה הפנימית שבלב כל איש ישראל
ב. מצוה להדליקה למטה מעשרה טפחים

'העם ההולכים בחושך ראו אור גדול'. אף בשעה שמלכות יוון מחשיכה את עיניהם וליבם של ישראל, פורצת י"ג פרצות ומטמאת את כל השמנים - נמצא פך השמן הטהור החתום בחותמו של כהן גדול! גם בשאול תחתית בעמקי תהום רבה וחושך על פני תהום - מאירה אותה נקודה פנימית שמעולם לא חלו בה ידי זרים כיון שחתומה בחותמו של הכהן הגדול!
'רבי יוסי אומר, מעולם לא ירדה שכינה למטה מעשרה טפחים' (סוכה ה.). אברהם אבינו אינו מתפלל על פחות מעשרה צדיקים (זוהר וירא אות רכג). אמנם  פעם אחת בשנה בלילות החורף הארוכים כאשר החושך יכסה ארץ והקרח הנורא שולט על פני חוצות, יורדת השכינה למטה מעשרה טפחים לרשות הרבים, לצד השמאלי של העולם התחתון בו אנחנו קרוצי החומר נמצאים. ולא זו בלבד אלא אף ממתינה עד שתכלה רגל מן השוק – דכליא רגלא דתרמודאי, עד שאחרון התרמודאים – אנשי השוק, ילך וישוב לביתו לרשות היחיד, ויזכה אף הוא להתחמם כנגדה ולהאיר את החשיכה בה הוא שרוי מזיו השכינה, ויפנה מהשמאל לימין.

כי ככל שהאור גדול יותר כך הוא מאיר ודוחה חשיכה גדולה יותר, והאור הגדול מכולם נמצא בליבנו – בלב כל איש ישראל!
'כי לא ידח ממנו נדח'
. . .  כוחות רבי עוצמה מתגלים בעת צרה
ג. נעשה בו נס והדליקו ממנו שמונה ימים

אחד מכללי משפטי תורתינו הקדושה הינו הכלל הידוע - 'כל דאלים גבר', כלל זה נראה תמוה מאוד לכאורה, מה לכוחי ועוצם ידי במקום המשפט והצדק? אלא כך מבאר רבינו הרא"ש ז"ל – מי שיגבר לא יהיה זה שהכח בידיו אלא זה שהצדק עמו! כי אכן רוח היא באנוש ולעת צרה יש לאל ידו להוציא מן הכח אל הפועל כוחות חבויים וגנוזים שלא ידע עליהם!
בכך יבוארו כמין כפתור ופרח שני הניסים שנעשו לאבותינו בימים ההם בזמן הזה, א. 'מסרת גבורים ביד חלשים', ב. 'והדליקו ממנו שמונה ימים', דהא בהא תליא, שכיון שגזירות היוונים - 'להשכיחם תורתך ולהעבירם מחוקי רצונך' היו 'עת צרתם', 'ריבם' ו'דינם' של בני חשמונאי, היא שעמדה להם להוציא מן הכח אל הפועל כוחות רבי עוצמה אשר מוטטו את צבא יוון האדיר והגבור, וכיון שראה אלוקי אבותיהם את מסירות נפשם של בני חשמונאי על קוצו של יו"ד ועל שמירת פך השמן בטהרתו, עשה להם נס ופלא, ואותו פך שמן שלא היה בו כדי להדליק אלא יום אחד הוציא מן הכח אל הפועל אור גנוז אשר דלק שמונה ימים! 'עת צרה היא ליעקב וממנה יושע'.

וכבימים ההם כן בזמן הזה – יש לאל ידינו להוציאו מן הכח אל הפועל את האור הגנוז ורב העוצמה השורה בקרבינו!
'מים עמוקים ידלם איש תבונה'
. . . .  האהבה פורצת גדר
ד. על פתח ביתו מבחוץ

'אהבתי את אדוני את אשתי ואת בני לא אצא חפשי... והגישו אדוניו אל הדלת או אל המזוזה'. 'דלת ומזוזה שהיו עדים שפסחתי עליהם ואמרתי כי לי בני ישראל עבדים והלך זה וקנה אדון לעצמו ירצע בפניהם' (קידושין כב:). כתשובה לאותם אהבות זרות המנסות לרכוש את ליבנו, וכתשובה לאותה מלכות רשעה שגזרה על ישראל 'כתבו לכם על קרן השור ועל דלת הבית, אין לנו חלק באלוקי ישראל', נצטווינו להקיף את כל דלתות בתינו - מפני החשד - במזוזה מימין ונר חנוכה משמאל לאות על הבתים, לפרסם את הנס בראש חוצות ולהכריז קבל עם ועדה: לי בני ישראל עבדים! עבדי הם ולא עבדים לעבדים! יש לנו חלק באלוקי ישראל! אנכי וביתי נעבוד את ה'! [הרה"ק בעל ה'שפת אמת' זיע"א]
'מזוזות' אותיות 'זז מוות' (זוהר). 'כי עזה כמות אהבה'. 'אהבה מקלקלת את השורה'. אם כוחה של שנאת עשיו ליעקב מתבטאת בי"ג פרצות, הרי שמידה טובה מרובה וכוחה של אהבת ה' הבוערת בקרבינו מתבטא בפריצת הגדרות ובמסירות נפש, כאותה השכמת הבוקר של אברהם אבינו ע"ה שקדמה להשכמת הבוקר של בלעם הרשע. אכן 'לא גבה ליבי ולא רמו עיני' אך בדרכי ה' – 'ויגבה לבו'.

כבימי מתתיהו בן יוחנן כהן גדול אשר הרים על נס את דגל המכבים – 'מי לה' אלי'! כך בזמן הזה לא נבוש מפני המלעיגים עלינו!
'אמצאך בחוץ אשקך גם לא יבוזו לי'
. . . . .  אהבת ה' – הידורי מצווה
ה. מהדרין מן המדרין

'כשנכנסו יוונים להיכל טמאו כל השמנים שבהיכל, וכשגבר מלכות בית חשמונאי ונצחום, בדקו ולא מצאו אלא פך אחד של שמן שהיה מונח בחותמו של כהן גדול, ולא היה בו אלא להדליק יום אחד, נעשה בו נס והדליקו ממנו שלושה ימים'. מפני מה 'בדקו', ומפני מה 'נעשה בו נס', הלא טומאה הותרה בציבור, ולמה לי כולי האי? אלא, היא הנותנת מפני שבדקו לפנים משורת הדין - נעשה להם נס למעלה מדרך הטבע!
'מצות חנוכה, נר איש וביתו. והמהדרין, נר לכל אחד ואחד. והמהדרין מן המהדרין...' כאותם בני חשמונאי שלא ביקשו דרור לנפשם לאמר: מה לנו וצרה הזאת? אם חפץ בנו ה' יכלה הוא את אויביו ואויבי תורתו! אלא היתה זו 'עת צרתם' 'ריבם' 'דינם', אהבת ה' ואהבת תורתו שבערה בליבותיהם היא זו שטרדה את מנוחתם, והיא זו שמתעוררת בלב כל איש ישראל המהדרין מן המהדרין במצוות נר חנוכה החביבה עד מאוד, ובזכותה יש לנשיאות פנים לפני אביהם שבשמים ועושה להם ניסים ונפלאות! 

ככל שאהבת ה' תבער בקרבינו, נמשך ונרוץ אחריו לדבקה בו ולשמור את כל חוקותיו ומצוותיו!
'לטוב לנו כל הימים לחיותינו כהיום הזה'
. . . . . . כאשר יענו אותו כן ירבה
ו. הבערה ללהב יצאת

'כשעמדה עליהם מלכות יוון הרשעה להשכיחם תורתך ולהעבירם מחוקי רצונך', זו היתה מטרת מלכות יוון הרשעה. אך ראה זה פלא, לא זו בלבד שלא הצליחו במזימתם, ולא נשתכחה תורה מישראל, אלא זכרונה בא לפני הקדוש ברוך הוא והחלה לפרוח ולהציץ ציץ, והעם ההולכים בחושך החלו לראות אור גדול, האור הגנוז בתורה מששת ימי בראשית החל להתגלות! ולא זו בלבד שכשלו כישלון חרוץ ב'להעבירם מחוקי רצונך', אלא שעל ידי המצוה מדרבנן השביעית – הדלקת נר חנוכה, הושלמה קומת ה'כתר' העליונה, ומעתה יש בידינו 'כתר' מצוות – תרי"ג מצוות דאורייתא וז' מצוות דרבנן.
אותה נשיפה שיצאה לכבות את אש התורה היא זו שליבתה אותה! החכמה היוונית שבאה להשכיח את חכמת התורה, היא זו שהעלתה את זכרונה על נס, עד שקושית ה'בית יוסף' המפורסמת נפרדה והיתה ללמעלה מ-500 תירוצים! אותו חושך שבא לכבות את נר המצוה, הוא זה שעל ידו זכו ישראל והרבו להם תורה ומצוות, ל"ו נרות, מהדרין מן המהדרין, הלל והודאה וסעודות מצוה.

זאת עלינו לזכור בכל דור ודור בשעה שעומדים עלינו לנתקנו ממקור חיותינו -
'כל כלי יוצר עליך לא יצלח! וכל לשון תקום אתך למשפט תרשיעי! זאת נחלת עבדי ה' וצדקתם מאתי נאם ה''
. . . . . . .  נרות חנוכה - אורו של משיח
ז. ל"ו נרות - האור הגנוז 

'אמר רבי אלעזר, אור שברא הקב"ה ביום ראשון, אדם צופה בו מסוף העולם ועד סופו. כיון שנסתכל הקב"ה בדור המבול ובדור הפלגה וראה שמעשיהם מקולקלים, עמד וגנזו מהן, שנאמר 'וימנע מרשעים אורם'. ולמי גנזו, לצדיקים לעתיד לבא, שנאמר 'וירא אלהים את האור כי טוב', ואין טוב אלא צדיק, שנאמר 'אמרו צדיק כי טוב' (חגיגה יב.). 
וכבר העמיד עלינו הרה"ק בעל ה'בני יששכר' זיע"א שלושה עדים נאמנים, אשר נתנבאו שלושתם בסגנון אחד, לאמר: אותו האור שנברא ביום הראשון ונגנז לצדיקים לעתיד לבא, הוא האור המאיר מל"ו נרות החנוכה! [הרה"ק רבי פנחס מקוריץ זיע"א] כשם שהאיר בששת ימי בראשית ל"ו שעות, כך הוא מאיר בשמונת ימי חנוכה ל"ו נרות! [רבינו הרוקח זיע"א] מכ"ה באלול שבו נברא העולם [והאור] הימים מתקצרים והולכים והאור נגנז אט אט, עד לכ"ה כסליו שבו מתחילים הימים להתארך והאור הגנוז מתחיל להתגלות! [רבינו המהר"ל זיע"א] 'ותצפנהו שלשה ירחים ולא יכלה עוד הצפינו' – אלו שלושת הירחים שבין כ"ה אלול לכ"ה כסליו! [בשם צדיקים].

בתוככי חשכת הלילה הארוך – גלותינו הארוכה, מאיר האור הגנוז - אורו של משיח!
הבה ננצל את אותה שעה נשגבת!
'הנרות הללו קודש הם, ואין לנו רשות להשתמש בהם.
 אלא לראותם בלבד'
. . . . . . . .   האור הגנוז בתורה
ח. זאת חנוכת המזבח
'אמר רבי חנינא, בכ"ה בכסליו נגמרה מלאכת המשכן ועשה מקופל עד אחד בניסן', וכי תאמר ש'הפסיד כסליו שנגמרה מלאכה בו, לאו, מהו 'ותשלם'? אמר הקדוש ברוך הוא, עלי לשלם לו! מה שילם לו הקדוש ברוך הוא? חנוכת בית חשמונאי!' 'חנוך לנער על פי דרכו גם כי יזקין לא יסור ממנה'. שמונת ימי חינוך אלו ילוו אותנו עד זקנה ושיבה, כעת מתקצר הלילה אט אט והשמש יצאה על הארץ בכדי לדחות את החושך. ואם בט"ו באב כאשר תשת חושך ויהי לילה – צוונו חז"ל להוסיף בעצמינו מן החול על הקודש, מן האור על החושך, ק"ו בן בנו של ק"ו כעת כאשר האור מצד עצמו מוסיף והולך.
אכן תמו שמונת ימי חנוכה בהם האיר אור הנרות באור הגנוז, אך היכן נגנז אותו אור? היכן נטמן פך השמן הטהור החתום בחותמו בכהן של גדול? היכן נוכל לבדוק ולחפש אחריו?
צדיקי הדורות מאורי החסידות זיע"א מורים לנו את הדרך נלך בה – דרך האור הגנוז! הרה"ק בעל ה'דגל מחנה אפרים' זיע"א בשם זקנו אור שבעת הימים הבעש"ט זיע"א מגלה את הרז: בתורה! בתורה הקדושה נגנז אותו אור ראשון של ששת ימי בראשית! אורו של משיח! ל"ו פעמים הוזכר לשון 'אור בתורה שבכתב! [רבינו הרוקח זיע"א] ל"ו מסכתות בתורה שבעל פה! [הרה"ק רבי פנחס מקוריץ זיע"א] מצוות חנוכה גנוזה ואינה מפורשת לא בתושב"כ, לא בתושבע"פ ולא בתורת הסוד [הרה"ק בעל ה'בני יששכר' זיע"א] 'בספרא דא יפקון מן גלותא!' [זוהר הקדוש].

הבה נפר עצת אויבינו שעמדו 'להשכיחם תורתך'! 
הבה ניקח איתנו צידה לדרך את אותו אור גנוז שחונכנו לאורו! 
הבה נבדוק אחר פך השמן כמלכות בית חשמונאי בימים ההם!
הבה נצעד בדרכם של צדיקי הדורות מאורי החסידות זיע"א!
 הבה נחפש אחר האור הגנוז כאותם 'בני היכלא דכסיפין' בזמן הזה!
'יש יתרון לחכמה מן הסכלות כיתרון האור מן החושך'
















נועם הנשמות
מתורתו של רביה"ק בעל הסולם זיע"א

[bookmark: _'יתרון_האור_מן]'יתרון האור מן החושך'
מהותו של ה'אור הגנוז' בתוה"ק

בימי החנוכה – ימי ההלל וההודאה מודה כל איש יהודי 'על הניסים ועל הנפלאות... שעשית לאבותינו בימים בזמן הזה, בימי מתתיהו בן יוחנן כהן גדול, כשעמדה מלכות יון הרשעה עליהם להשכיחם תורתך...' וכאשר החושך מכסה ארץ והשמש שוקעת ומפנה את מקומה ללילה ארוך וחשוך, נצטווינו לגרש את החושך ולהאיר את בתינו באור יקרות – 'להדליק נר של חנוכה'.

 מהו אותו 'חושך'? למה עלי לגרשו? ולמה עלי להודות על כך? ובעיקר עלינו לדעת - מהו האור הדוחה את החושך?

א.
'וחושך – זו גלות יון'

עמדה עליהם – בכל דור ודור
כבר מששת ימי בראשית אנו מוצאים את האור והחושך נלחמים זה בזה, כאשר שלושת הקליפות הטמאות - תוהו, בוהו וחושך מחשיכים את הארץ שנבראה אך זה עתה. כך גם בימי האבות הק', בראשית יסוד מלכות ה' בעולם אנו מוצאים את הגר שפחת שרה, ישמעאל בן האמה, עשיו עבד אחיו הצעיר ועמלק בן הפילגש, מנסים לרשת את נחלת יעקב אבינו ע"ה וליטול את הגדולה לעצמם. ובימי מתתיהו כהן גדול שוב מנסה החכמה היוונית החיצונית שפחתה של ה'חכמה עילאה' – חכמת התורה, לרשת את גבירתה, ליטול ממנה את כתר המלכות ולהשכיחה! ותחת יעודה שהוא להראות העמים והשרים את יופי וזיו חכמת התורה כי טובת מראה היא מאוד, החל החושך ליטול את העטרה ולקרא לעצמו 'אור' - להחשיכה! וכמו שאמרו חז"ל: 'וחושך על פני תהום – זו מלכות יון, שהחשיכה עיניהם וליבם של ישראל'[footnoteRef:13], ודורשי רשומות אמרו: חש"ך אותיות שכ"ח. [13: . זה לשון המדרש (בר"ר ב ד): 'והארץ היה תוהו ובוהו וחושך על פני תהום' – רבי שמעון בן לקיש פתר קריא בגליות, 'והארץ היתה תהו' - זה גלות בבל, שנאמר (ירמיה ד) 'ראיתי את הארץ והנה תהו'. 'ובהו' - זה גלות מדי – 'ויבהילו להביא את המן' (אסתר ו). 'וחושך' - זה גלות יון, שהחשיכה עיניהם של ישראל בגזירותיהן, שהיתה אומרת להם כתבו על קרן השור שאין לכם חלק באלהי ישראל. 'על פני תהום' - זה גלות ממלכת הרשעה, שאין להם חקר כמו התהום, מה התהום הזה אין לו חקר אף הרשעים כן. 'ורוח אלהים מרחפת' - זה רוחו של מלך המשיח, היאך מה דאת אמר (ישעיה יא) 'ונחה עליו רוח ה''.
וכעין זה כתב ה'טור' (או"ח סי' תק"פ, ומקורו טהור במגילת תענית): בשמונה בטבת נכתבה התורה יוונית בימי תלמי המלך, והחושך בא לעולם שלשה ימים.] 



חכמה יוונית קליפת נוגה
אך חשכת גלות זו גדלה מאלו שקדמו לה, כלשונו של דניאל בחזון ארבעת הגלויות 'וצפיר העיזים הגדיל עד מאוד' (דניאל ח). שכן שאר הקליפות החשוכות ניכרות מיד במערומיהן, כיוון שכל ענינם רע, אך חשיכה זו היא מ'קליפת הנוגה'[footnoteRef:14] שהטוב והרע מעורבים בה יחדיו, והטוב שבה מטעה ומפיל חללים רבים מספור, עד שאמרו חז"ל - 'ארור אדם שילמד לבנו חכמה יוונית'[footnoteRef:15], וכן כינוה רבותינו - 'הפילוסופיה הארורה'[footnoteRef:16]. [14: . כדאיתא בזוה"ק (זוהר חדש יתרו אות שלט): הכא איהו רזא דארבע מלכוון, דסחרן כולא. 'רוח סערה' - דא מלכות בבל. 'ענן גדול' - דא איהו מלכות מדי. 'ואש מתלקחת' - דא איהו מלכות אדום. 'ונוגה לו סביב' - דא איהו מלכות יון. דסחרא לון 'נוגה', ולא בהו 'נוגה' דכתיב בהו 'סביב'. בגין דלית בכל מלכוון דאינון קריבין לאורח מהימנותא כוותייהו. אוף הכי באינון קליפין, לאו מאן דקרב למוחא כהאי. והאי 'סחרא ליה נוגה' ולאו 'ביה נוגה'. אלא נפקא מגו מוחא, ונהיר סחור סחור. 
וז"ל רביה"ק בעל ה'סולם' זיע"א: כאן הוא סוד ארבע מלכויות המסבבות הכל. 'רוח סערה' -  זהו מלכות בבל. 'ענן גדול' - זהו מלכות מדי. 'ואש מתלקחת' - זו היא מלכות אדום. 'ונוגה לו סביב' - זה הוא מלכות יון. ו'נוגה' מסבב אותם ולא ש'נוגה' הוא בהם כי כתוב בהם 'סביב'. משום שאין בכל המלכויות שתהיה קרובה לדרך האמונה כמו מלכות יון. אף כאן בקליפות אלו אין מי שתהיה קרובה למוח כקליפת 'נוגה'. וזה 'נוגה לו סביב' ולא 'נוגה בו'. אלא שיוצא מתוך המוח, ומאיר סביב סביב.
על החלק הרע שבקליפה זו – סגידת והערצת החומר -  ראה מאמר המוסגר 'וזדים ביד עוסקי תורתך', וכן מאמר 'פנימיות וחיצוניות העולמות' מהגאון הצדיק רבי אלכסנדער סענדער פריעדמאן שליט"א.]  [15: . כדאיתא בגמרא (סוף מסכתא סוטה): תנו רבנן, כשצרו מלכי בית חשמונאי זה על זה, היה הורקנוס מבחוץ ואריסטובלוס מבפנים, בכל יום ויום היו משלשלין דינרים בקופה ומעלין להן תמידים. היה שם זקן אחד שהיה מכיר בחכמת יוונית, לעז להם בחכמת יוונית - אמר להן: 'כל זמן שעוסקים בעבודה אין נמסרין בידכם'. למחר שלשלו להם דינרים בקופה, והעלו להם חזיר, כיון שהגיע לחצי חומה, נעץ צפרניו ונזדעזעה א"י ת"ק פרסה. אותה שעה אמרו 'ארור אדם שיגדל חזירים, וארור אדם שילמד לבנו חכמת יוונית'.]  [16: . הרשב"א וגדולי דורו זיע"א החרימו את העוסקים בחכמת הפילוסופיה, כך גם גדולי ישראל בדורות מאוחרים יותר, יצאו בחריפות נגד ההתעסקות בה (ראה ביאור הגר"א יו"ד סי' קעט ס"ק יג, דרך עדותיך לבעל ה'בני יששכר'). אמנם יש שרצו להיתלות בנשר הגדול הרמב"ם זיע"א שחיבר את ספרו 'מורה נבוכים' עפ"י חכמה זו, אך כבר כתב רביה"ק בעל ה'סולם' זיע"א (מאמר פ אות ח ועוד), שהרמב"ם התלבש בטלית שאינה שלו, ועשה עצמו כמי שאינו יודע מתורת הקבלה, בכדי להציל את צעירי בני דורו מהשמד, והסתמך על חכמי דורו והדורות שלאחריו שלא יתנו לדעותיו להתפשט בין הציבור.] 



ב.
צפיר העיזים – חכמה יוונית

הפילוסופיה הארורה מעורבת טוב ורע
הפילוסופיה הארורה - 'צפיר העיזים', נתקללה קללה נמרצת זו בעקבות התיימרותה ועזות מצחה להכתיר את השכל האנושי כעליון על כל הארץ שאין נעלה ממנו ואין נשגב מבינתו, כל שתה תחת רגליו, בהבל פיו הוא בורא עולמות ומחריבם. האדם שעל הארץ התיימר להבין את דרכי האלוקים שבשמים, דימה להשוות את מחשבותיו למחשבות מי שבראו יש מאין. וכאותו חזיר הפושט את טלפיו ואומר 'טהור אני', כך היה צפיר העיזים פושט את הטוב המעורב בו – ביקוש השגת דרכי וקרבת האלוקים – ואומר 'טהור אני', עד שחללים רבים התפתו ונפלו ברשת טלפי דמיונו המפותח.
גילוי קלון החכמה היוונית
לדעת אותו צפיר עז פנים, היה לאל ידו למצוא כל נעלם ולגלות כל נסתר, וכך המציא תורות חדשות ותשובות לשאלות המעסיקות את כל מבקש חכמה וקרבת האלוקים - כיד הדמיון השכל והרוח שנחו עליו באותה עת ובאותה שעה. אך אט אט כאשר החלו מגדלי שמימיו לפרוש כנפיים ולפרוח באוויר, התגלה קלונו, וכחלום עפה חכמתו הגדולה והתנפצו עלי סלע הגיונותיו העמוקים[footnoteRef:17].  [17: . לדוגמא: הגמרא בפסחים (צד.) מביאה את דעת חכמי אומות העולם הסבורים כי החמה הולכת בלילה מתחת לקרקע, שלא כפי שידוע בימינו לכל עם הארץ שבכל מקום אשר החמה מגיעה אתא בוקר, ואין מציאות של לילה כלפי החמה. [בביאור דעת חכמי ישראל האריכו המהר"ל ועוד, ובכמה מקומות מוכח שחז"ל ידעו שהעולם הוא עגול].] 

חכמה בגויים בזמן הזה
ככל שהתעשת האדם מאותו חלום נועז, והפסיק להתיימר להשיג את דרכי האלוקים על ידי השכל האנושי, כך החל להתעסק אך ורק בחומרי, בגשמי ובמה שמושג על ידי שכלו האנושי המוגבל. ואף חכמתו עמדה לו, שלא ללכת אחרי מחשבות ודרכי ליבו, אלא לבסס את מסקנותיו על נסיונות ומחקרים מוכחים העומדים בפני מבחן השכל וההגיון המוצק. וכך החל האדם לגלות את חוקי הטבע ומסתוריו, ולבקש לכל מקרה וענין את סיבתו חוקיותו ומחזוריותו, כדי שיוכל לבוחנו ולחוקרו ככל שיד שכלו מגעת.
קליפת המדע
אך כיוון שאין כוחו אלא בחקירת והבנת ה'יש' הקיים לנגד עיניו, לכן החל להזניח את הרוחניות המופשטת שאינה ניתנת להשגת השכל. ואף שעל ידי חקר הסיבות הוא עלה - לפעמים - מעלה מעלה והגיע למה שאין למעלה ממנו, ל'סיבת הסיבות ועילת העילות', למה שהוא בלתי מושג, בלתי סיבתי, בלתי חוקתי ומעל הטבע, אבל תיכף ומיד הוא סב על עקביו, ושב לכור מחצבתו המוכר והידוע, וירד חזרה מטה מטה לשאול תחתית, בה יש לשכלו החומרי והגס השגה.

סיכום
· בימים ההם: החכמה היוונית המכונה 'הפילוסופיה הארורה' התיימרה לתת תשובות לכל השאלות על ידי השכל האנושי. 
· בזמן הזה: ה'חכמה בגויים' מזניחה את כל מה שאינו בהשגת השכל האנושי, אך בונה את מסקנותיה על יסודות איתנים, וממטה למעלה חוקרת אחר חוקיות העולם וסיבותיו.


ג.
'האור הגנוז'

תוכו אכל וקליפתו זרק
אותו 'אור הגנוז' שנברא ביום הראשון של ששת ימי בראשית, כתשובה לשלושת הקליפות הטמאות – תוהו בוהו וחושך, אכן נגנז לצדיקים לעתיד לבא[footnoteRef:18], אך כבר בימי מתתיהו בן יוחנן כהן גדול החל להתנוצץ שוב[footnoteRef:19], כתשובה לקליפת הנוגה – חשכת יון. וכך בכל דור ודור כאשר השפחה משנה את אדרתה ומתכסה בקליפות שונות ומשונות, עלינו לדעת שבתוך אותה 'קליפה' צומח פרי חדש ו'אור' חדש מסתתר תחתיו. וככל שהפרי ילך ומתבשל, כך קליפתו תלך ותיזרק, וטעם הבוסר העכשווי שהוא סם המוות יסור ממנו, ואט אט יפציע 'אורו הגנוז', שידחה את החושך ויזרוק את ה'קליפה', ולעיני כל תתגלה טעמו הערב של הפרי ותתאפשר אכילת תוכו[footnoteRef:20]. [18: . כדאיתא בגמרא (חגיגה יב.): אמר רבי אלעזר, אור שברא הקב"ה ביום ראשון, אדם צופה בו מסוף העולם ועד סופו. כיון שנסתכל הקב"ה בדור המבול ובדור הפלגה וראה שמעשיהם מקולקלים, עמד וגנזו מהן, שנאמר 'וימנע מרשעים אורם'. ולמי גנזו, לצדיקים לעתיד לבא, שנאמר 'וירא אלהים את האור כי טוב', ואין טוב אלא צדיק, שנאמר 'אמרו צדיק כי טוב' כיון שראה אור שגנזו לצדיקים, שמח, שנאמר 'אור צדיקים ישמח'.
והיכן גנזו, בתורה הקדושה כמו שכתב ה'דגל מחנה אפרים' (בראשית) בשם אור שבעת הימים רבינו הבעש"ט זיע"א.]  [19: . כמו שכתב הרה"ק בעל ה'בני יששכר' זיע"א (מאמרי חודש כסליו מאמר ב אות יג ועוד) בשם הרוקח זיע"א, של"ו נרות חנוכה הם כנגד ל"ו שעות ששימש האור הראשון הגנוז, ובשם הרה"ק רבי פנחס מקוריץ זיע"א כתב, שבכל חנוכה בשעת הדלקת נרות נתגלה אור הגנוז והוא אורו של משיח.]  [20: . עבודה זו אינה אלא ליחידי סגולה שמילאו כריסם בש"ס ופוסקים, ויד ושם להם בתורת הנסתר, כרבי מאיר בשעתו שאכל את תוכו של אלישע וזרק את קליפתו שבאה על ידי שנשרו ספרי מינות מתחת חיקו.] 

המבדיל בין אור לחושך
וכיון שכבר הכרנו את ה'חושך' נוכל לדעת מיהו ה'אור' שידחה אותו: מי שיהיה בידו לתת תשובות מספקות ואמיתיות לכל התחבטויותיו ולבטיו של השכל האנושי, אך לא על בסיס חקירה אנושית חלילה, אלא על יסודות איתנים שהם גילויי הקבלה המסורה בידינו מדור דור. מי שיתן סיבה ומסובב עילה ועלול לכל יציר נברא. מי שיגלה את סדר השתלשלות העולמות מלמעלה למטה ובריאתם יש מאין על ידי האין סוף ברוך הוא – הוא הוא ה'אור הגנוז'!
תורת רביה"ק בעל הסולם זיע"א
'אור גנוז' זה מפציע לרוב בתורת רבינו הגה"ק בעל ה'סולם' זיע"א המאיר את תורתם של שלושת ראשי אלפי ישראל – 'ברי"ש': ר'בי ש'מעון ב'ן י'וחאי בוצינא דנהורא וחברייא קדישא, ר'בי י'צחק ב'ן ש'למה האריז"ל הק' וגוריו, ר'בי י'שראל ב'ן ש'רה הבעש"ט הק' ותלמידיו, כאשר רבינו מייסד את שורש הבנת דבריהם הק' על שלושה יסודות אלו: א. דרכי הנהגת האלוקים אינם מושגים על ידי השכל האנושי, אלא על ידי גילוי עליון. ב. אותו גילוי עליון מגלה לנו את שורש וסיבת הכל ושאין מקרה בעולם כלל. ג. אחר שנתגלו אותם גילויים שמימיים עלינו להבינם בהגיון ברור ומוצק! ומי לנו גדול מבעל הסולם אשר עלה שמים וירד אל העם ללמדו חוקות שמים וארץ ולהשכילו ברית האלוקים יומם ולילה!
הדביקות שווה אצל פשוטי העם ויחידי הסגולה כאחד
דוגמא קלה לכך ניתן למצוא כאשר רביה"ק זיע"א מבאר את ענין ה'דבקות', ושולל את היותה מעלת יחידי סגולה דווקא, שכן כשם שהאדם המביט על קן נמלים אינו מבחין ביניהם בין קטן לגדול ובין חכם לתם, כיון שאינם שווי ערך כלל וכלל לגדולתו ולחכמתו של האדם, לא פחות מכך נראים כולנו לפני ה' יתברך יוצר האדם, אשר הקטן והגדול החכם והתם שווים לפניו כאחד וכלא היו, ואין מעלה לחכם הרזים מחוטב העצים. אלא ברצונו יתן לפתאים ערמה וברצונו ישיב דעת חכמים אחור, ואין הדביקות והשגת האלוקות תלויים כלל וכלל בהשגת השכל האנושי, אלא בגילוי אלוקי ממעל.
והנה יש בידינו את שלושת העמודים: א. דרכי האלוקים מושגים בגילוי עליון. ב. הגילוי העליון תלוי ברצון הבורא ולא בחכמת האדם. ג. שכל האדם הוא זה שמבין שאין הגילוי העליון תלוי בו.

ובצאתנו נפרוש כפינו אל אבינו שבשמים 'הרחמן הוא יעשה לנו ניסים ונפלאות כמו שעשה לאבותינו בימים ההם, ובזמן הזה בו מאיר האור הגנוז שלעתיד לבא נזכה ליאור באור אין סוף ברוך הוא להתדבק בו ולהתענג מזיו שכינתו', אכי"ר.

החכמות החיצוניות - השפחות הנבזות -  נטלו עטרה לעצמן בכך שהתהדרו בתואר הנעלה מכל שהיא ה'חכמה', בכך הן מנסות לטשטש את ההבדל התהומי בינם לבין הגבירה הלא היא החכמה העליונה תורתינו הקדושה!
אך שלושה רעות חולות יש בהם אשר משמשות כאבני בוחן לידע ולהודיע מיהי השפחה הנבזית ומיהי הגבירה העליונה, שלושה אבני הבוחן אלו הן: א. מטרת מבקשיה. ב. תועלתה. ג. כח עמידתה בפני פגעי הזמן. בשלושה אלו ניכרת לעין כל עליונותה חסרת התחרות של תורתינו הקדושה, שהרי א. היא עצמה מטרת מבקשיה, שלא כחכמות החיצוניות שכשמם כן הם – חיצוניות, כיון שאינם 'מטרה' אלא 'אמצעי' למטרה אחרת. ב. תועלתה מרובה לאין ערוך מתועלתם של החכמות החיצוניות. ג. נצחית היא! ואינה ברת חלוף כאותה שפחה נבזית שבכל דור אינה אלא משנה את אדרתה.

הבה נבחן את שלושת אבני הבוחן הללו אחת לאחת:

דרכם של מבקשי החכמה
אבן הבוחן הראשונה היא 'מטרת מבקשיה'! כל מבקשי החכמה - הן העליונה והן 
 החיצונית - יודעים שביקוש החכמה אינו עולה בקנה אחד עם ביקוש התענוגות, שכן יוסיף דעת יוסיף מכאוב, ואם יגעת ומצאת תאמין, לא יגעת ומצאת אל תאמין. מכיוון שהשגת החכמה דורשת עמל ויגיעה תמידיים ורבים מנשוא, לילות לבנים והתמסרות מוחלטת למטרה הנכספת, עיון והעמקה, פישוט וניתוח ההבנה השטחית הראשונית הנראית לעין, חקירה ודרישה, נסיונות רבים מספור של חתירה לכיוון הנקודה האמיתית נקודת האמת נקודת החכמה, וכל אלו אינם עולים בקנה אחד עם ביקוש תענוגות בשר וחיי הוללות המבלים את הזמן בהבל ורעות רוח, והחכמה מה תהא עליה.  
אהבת האדם את עצמו
אכן, יש בהשגת החכמה תענוג רוחני שאין בתענוגות הבשר, והיא ההבזק והאור המאירים בשעת גילוי הנקודה הפנימית והבנת שורש הדברים, אך תענוג זה תענוג משותף הוא ונחלת הכלל, שכן דבר חכמה אחד יש בכוחו להנות בבת אחת בני אדם רבים מספור, שכן כל מי שישיגהו יהנה הימנו. מה שאין כן תענוגות הבשר תענוגות היחיד הם [–אנוכיות], כיון שאף הדבר הגשמי המענג ביותר את הבשר אין בכוחו לענג יותר מבן אדם אחד בשעה אחת. ומעתה עלינו להבין מיהו המנוע רב העוצמה שדוחף להשקיע כוחות כבירים בעבור השגת החכמה, על מה ולמה עזבו את חיי תענוגות עצמם ובשרם, בעבור השגת החכמה שאינה מועילה לעצמם ובשרם כלום, הלא כל אהבותיו של האדם אינם אלא אהבת עצמו והתועלות שיפיק מהם, ומה הועילה החכמה לעצמיות מבקשיה שככה אהבוה?
הכבוד ראש התענוגות
אכן, על אף שהשגת החכמה דורשת חיי צער ועזיבת תענוגות הבשר, מכל מקום ישנו תענוג בשרי [-אנוכי] אחד העולה על כל התענוגות, וכל רודפי הכסף והזהב, העזוז והגבורה, החן והיופי, אינם רודפים אלא אחריו, הלא היא ברבת בני עמון - הכבוד – נשיאת חן בעיני הבריות. וכשם שהכבוד הוא אחד משלושת הדברים המוציאים את האדם מהעולם, כך יש ביכולתו אף להוציאו מרדיפת כל שאר תענוגות הבשר בכדי להשיג את החכמה המוצאת חן בעיני הבריות, המכבדתו ומרוממתו מעל רוב בני אנוש הכסילים ועמלי הכפיים[footnoteRef:21]. מעתה, כמקרה הכסיל כן מקרה החכם, שכן דור הולך ודור בא, ונערים פני זקנים ילבינו, ואין זכרון לראשונים עם האחרונים, הוי אומר: אף זה הבל ורעות רוח, אף 'מבקש חכמה' כזה מבלה את שארית חייו על ההבל והתוהו, ומה יתרון לאדם מכל עמלו שיעמול תחת השמש. [21:  לקרייתי אנא איזיל] 

החכמות החיצוניות אמצעי לכבוד
ובזאת תבחנו! זוהי אבן הבוחן של כל חכמה: האם המבקשים אחריה מבקשים אותה או מבקשים את הכבוד המגיע ממנה? האם מבקשיה מבקשים בה אף את מה שאינו נוצץ ואינו מפאר אותם בעיני הבריות, או רק את מה שיאדיר את כבודם? האם מבקשיה מוותרים על עצמיותם ובשרם בעבורה, או אדרבה מרחיבים את עצמיותם? האם היא ראויה שהגוף ירוסק בעבורה, שימסרו את נפשם עליה, או שכל כולה אינה אלא לתועלת הגוף?
ה'חכמה עילאה'  - 'לשמה'
בכל אלו בולטת לעין כל עליונותה הבלעדית של ה'חכמה עילאה' – תורתינו הק': אכן 'לעולם ילמד אדם תורה שלא לשמה' אבל – 'שמתוך שלא לשמה בא לשמה'! 'לשמה' - זוהי המגמה אליה חותרים כל מבקשיה – היא באשר היא! הנך דעסקי באורייתא קדישא הלא הם מבחר המין האנושי, אצילי המידות ועדיני הנפש – קדושים וטהורים! בעבורה התרסקו גופים רבים מספור בכל מיני מיתות שונות ומשונות! בעוז ובחדווה הערו דורות רבים את נפשם למוות אפילו על קלה שבקלות שבה, על קוצו של יו"ד! 'מי לה' אלי' זעק מתתיהו כהן גדול ויצא למלחמה חסרת סיכוי ואבודה מראש!
החכמות החיצוניות – שלא לשמן
לעומתה – החכמות החיצוניות: האם יש חכם אחד שמבקש אותה 'לשמה'? האם יש צדיק אחד שנתקדש ונטהר על ידה – 'מרחקתו מן החטא' או 'מי שלומד על משולשים לא נעשה משולש'? האם יש גוף אחד שאיבד את מציאותו בעבורה (ולא בעבור מציאות גדולה יותר שהובטחה לו...)? כמה עלובה שפחה זו!
תכלית החכמות החיצוניות – תענוגות
מכיון שאין בחכמות החיצוניות ענין מצד עצמם, לכן מעולם לא הסתפקו גאוניה וגדוליה בחכמה עצמה, אלא תמיד חתרו לכלי המעשה, האיך יוכל האדם לנצל חכמה זו לתועלת הגוף, האיך יקל מעליו את עול החיים ויוכל להרבות בתענוגות. ובכך מצאו החכמים חן בעיני כל הכסילים מבקשי העונג, בראותם כי היטיבו אשר דברו, ואהנו להו חכמתם. מאידך, תורתינו הק' היתה מאז ומעולם לצנינים בעיני עם הארץ, ואף שרפוה רח"ל כמה וכמה פעמים, משום שהיא מעולם לא התעסקה במציאת חן בעיני בשר, מעולם לא ניסתה לספק תענוגות בשר על ידי הורדת חכמתה העליונה לעולם העשייה, ואף לא שיווקה את עצמה אצל הכסילים – 'כי אין חפץ בכסילים'. הוי אומר: 'כי היא חכמתכם ובינתכם לעיני העמים' – המבקשים 'חכמה' ו'בינה' ולא המבקשים 'תענוגות'.

ערך החכמה כפי ערך תועלתה
ונקודה זו היא שמביאה אותנו אל אבן הבוחן השניה – 'התועלת'! שכן ערך החכמה אינו 
 נמדד על פי עומק חריפותה והדרת גאונה, אלא לפי ערך התועלת אשר היא מביאה בכנפיה - לפי ערך תכליתה, שהרי ערך האמצעי אינו יכול לעלות על ערך המטרה! ערך החכמה אינו יכול לעלות על ערך תועלתה ועל ערך תכליתה! משל למה הדבר דומה, לאותו חכם מחוכם אשר יעמול ימים ולילות ברוב עמל ויגיעה על המצאת הגלגל מחדש או על גילוי אמריקה, הלא כל עמלו ויגיעו הרב שווי ערך לקליפת השום, שכן הגלגל כבר קיים ואמריקה כבר גלויה ומה הועילו חכמים בתקנתם. מעתה, על ידי שנדע את תועלת כל חכמה וחכמה נדע את ערכי החכמות, ויש בידינו למדוד את ערך החכמה העליונה ואת חשיבותה על פני כל החכמות.
תועלת החכמות החיצוניות - גשמיות
דוק ותשכח שכל תועלות החכמות החיצוניות אינם אלא תועלות גשמיות אשר ודאי יאבדו ביום מן הימים, וכיון שתכלית החכמה נמצאת בדרכה לאבדון, היא מוליכה אחריה שולל אף את החכמה עצמה לשאול תחתית, וערכה שווה כעפרא דארעא. 
ה'חכמה עילאה' תועלת נצחית
לעומתם ניצבת הגבירה – ה'חכמה עילאה' - בעוז ובגאון! הלא כל ענינה אינו אלא הבנת דרכי השגחת ה' יתברך והדביקות בו ובדרכיו! וכי יעלה על הדעת להשוות בצורה כלשהי את הבורא לברואיו, וכי יש מי שיכול למדוד את המרחק ביניהם, הלא מאין ומאפס יצרם אדון כל! ומעתה אין כל מקום לנסות למדוד את ערך ה'חכמה עילאה' על פני החכמות החיצוניות, שכן היא עוסקת במלך חי וקיים אשר אין קצבה לשנותיו ואין קץ לאורך ימיו... והיא עוסקת בדומה להבל ולבהמה, כצל עובר וכרוח נושבת... וכחלום יעוף.

ה'חכמה עלאה' עומדת שנות דור
ואבן הבוחן השניה מציבה תיכף ומיד את אבן הבוחן השלישית הלא היא כח העמידה 
 בפני פגעי הזמן! שכן כל החכמות החיצוניות לא זו בלבד שעוסקות בשווא ובבר החלוף, בגשם הנפסד וההולך לאבדון, אלא אף הם עצמם ברי חלוף ולשווא דמו! ומעולם לא עמדה ולו חכמה חיצונית אחת בפני אחוז זעיר מפגעי הזמן אשר תורתינו הק' עומדת, הלא קדמה לעולם תתקע"ד דורות, ואיסתכל באורייתא וברא עלמא! ואף בעולם התחתון אצל מקבליה ישראל קדושים נמצאת למעלה משלושת אלפים שנה, ולא זו בלבד שלא נמצא בה אפילו כזב אחד, אלא שכשדיים הללו שככל שאתה משמש בהם אתה מוצא טעם, כך בכל דור ודור סברו כי עמדו עליה לכלותה – להגיע עד תכליתה, ובדור הבא אמרו 'רחבה מצותך מאוד' 'ארוכה מארץ מדה ורחבה מני ים'! ומעולם לא אמר אדם 'די, מילאתי כרסי בה ומאסתי באכילה גסה' אלא רווחא לבסומי שכיחא וככל שטעם יותר מטעמה המשכר של יינה של תורה כן צמאונו גובר כאותו נאד נפוח המגביר את הצמאון!
הנצח אינו בר השוואה לבר החלוף
הישנה שפחה אחת אשר תעז להרים ראש ולהתחרות בקורות חיים מפוארים אלו?! ואף אם נמצא אחת שהאריכה ימים כימי מתושלח, הלא אפילו ברת השוואה ומדידה לא תהיה, שהרי אף החיים הארוכים ביותר נגמרים ביום מן הימים, ותורתינו הק' נצחית לעולמי עד! ואף אם תרצה להשוות שני ברי חלוף זה מול זה מי דחה את מי, לא תוכל להשוות את הנצח אל מול בר החלוף, שכן אף שבר החלוף סותר את חבירו בר החלוף, אין בכוחו לסתור את הנצח! ש'נצח' פירושו הוא נצחי ולעולמי עד בכל מקום ובכל זמן, ואם ישנה נקודה זעירה אחת בה הוא לא נמצא אינ נצחי, נמצא שהנצחי כולל אף את כל החלקים בעלי הזמן והגבול [כמו שנתבאר ענין ה'קליפות' בגוף המאמר], ובר החלוף אין לו אלא את עצמו ותו לא.

ומעתה, בושה וחפורה אותה שפחה נבזית עזת פנים ככלב אשר תקל גבירתה בעיניה, והתמיהה עולה וזועקת מאליה: מה לך הגר שפחת שרי לשרי גבירתך?! שובי אל גבירתך והתעני תחת ידיה! מה לך עבד ארור בבית המלך?! שוב אל אחר הרחים ואל בית הבור! ואם תשכיל להיות עבד עבדים נאמן כדמשק אליעזר עבד אברהם, אז תצא מכלל ארור לכלל ברוך, ותזכה לשמש את ישראל לעתיד לבא!

[נערך עפ"י הסה"ק 'מאמרי בעל הסולם' מאמרים עח עט פ פג]

פרקים בהקדמות רביה"ק בעל הסולם זיע"א לזוה"ק
פרק א'
הגדר הראשון – 'חכמה גדורה'

'ויתן אלהים חכמה לשלמה ותבונה הרבה מאוד ורחוב לב כחול אשר על שפת הים' - כך מתוארת 'חכמת שלמה' בספר מלכים, ואמרו חז"ל 'אמר רבי לוי, מה חול, גדר לים. כך היתה חכמה, גדורה לשלמה', וכעין זה אמר רבי עקיבא במסכת אבות 'סייג לחכמה שתיקה'.
טרם בואנו לחקור אחר ה'חכמה' עלינו לדעת את גדרותיה, עד היכן ידינו מגעת והיכן 'הזר הקרב יומת'?
שלושה סייגים גדר רביה"ק זיע"א לחכמה, שלושה גבולות אשר מעבר להם אין לנו כל השגה ועסק, והשגתם אינה אפשרית ואינה נזקקת לנשמותינו ולדביקותינו בה' יתברך.
בפרק זה יבואר מהותו של הגדר הראשון – ה'חכמה' הגדורה

תרעא
ארבעה גוונים
איתא בזוה"ק 'לא חוור ולא אוכם ולא סומק ולא ירוק, ולא גוון כלל. כד מדיד משיחא, עביד גוונין לאנהרא לגו', פירוש הדברים הוא,  שארבעת גוונים אלו - לבן אדום ירוק ושחור ישנם רק לאחר 'הצמצום' [להרחבת הדברים עיין זוה"ק אות א ובסולם שם].

ארבעת העולמות והספירות
ארבעת גוונים אלו מסמלות את ארבעת העולמות – אצילות, בריאה, יצירה ועשיה, כמו כן הן מסמלות את הספירות – חכמה, בינה, תפארת ומלכות [ארבע ספירות אלו כוללים את כל עשר הספירות, שכן 'תפארת' כוללת שש ספירות נוספות – חסד, גבורה, תפארת, נצח, הוד ויסוד]. הגוון הלבן – 'אצילות' ו'חכמה', הגוון האדום – 'בריאה' ובינה', הגוון הירוק – 'יצירה' ו'תפארת' והגוון השחור – 'עשיה' ו'מלכות'.

אספקלריא – זכוכית – משנה את גוון האור
מושג זה יתפרש עפ"י משל לאור אחד שמאיר דרך ארבעה זכוכיות - זכוכית אחת לבנה, אחת אדומה, אחת ירוקה ואחת שחורה, ועל ידי הזכוכיות הוא נצבע לארבעה מיני אורות – אור לבן, אור אדום, אור ירוק ואור שחור. כך גם האור האלוקי ה'אחד הפשוט' מאיר בכל הספירות שהם ככלי זכוכית וכמחיצה זכה, ועל ידם משתנה גוון האור.
שחור על גבי לבן
משמעות הגוון הלבן – 'אצילות' ו'חכמה' – הינו גוון ללא צבע, שאין האור משתנה על ידו בשום שינוי כלל, והוא כמו האור עצמו [וכמו שכתוב בזוה"ק על 'עולם האצילות' – 'איהו חיוהי וגרמוהי חד בהון']. וכשם שבכל ספר לא ניתן לכתוב את האותיות 'שחור על גבי שחור' כיוון ששחור על שחור אינו נראה, אלא האותיות נכתבות 'שחור על גבי לבן', כך גם האורות העליונים [-'ספר השמים' ו'ספר סופר וסיפור'] כתובות 'שחור ירוק ואדום על גבי לבן', והגוון הלבן הוא זה שנושא את שאר הגוונים [כמו שכתוב - 'כולם ב'חכמה' עשית']. וכשם שבכל ספר אין לנו השגה בגוון הלבן אלא בצבעי הדיו שעליו, כך אין לנו השגה בגוון ה'לבן' עולם ה'אצילות' וספירת ה'חכמה', אלא בשלושת הגוונים שעליו שמושגים על ידינו על ידי הגוון הלבן הנושא אותם.
[אמנם אין הנמשל דומה לחלוטין למשל, שכן המשל – הספר הגשמי – אין בו רוח חיים ואין הוא יודע ולא ידוע ולא דעה אלא השכל והמוח של המעיין בו, מה שאין כן 'ספר השמים' הרי כל ה'מוחין' נמשכים ממנו, וא"כ הלבן שבו הוא עצמו המושכל, ושאר הגוונים אינם אלא ביאור המושכל]
זהו סייג השתיקה הראשון – 'חכמה גדורה' - בו שותק ספר הזוה"ק ואינו עוסק בו אלא כפי מה שנצרך להשגת הגוונים האחרים.

דרתא
התוה"ק נכתבה 'אש שחורה על גבי אש לבנה', ה'אש השחורה' מסמלת את הבנת והשגת חכמת התורה – האותיות השחורות, ה'אש הלבנה' מסמלת את הדביקות בה' יתברך נותן התורה. ללא הדביקות בה' יתברך – הגוון הלבן, אין כל משמעות ל'אש השחורה' – האותיות השחורות, שכן השחור ניכר רק על ידי הלבן, וכמו שאמרו חז"ל 'כל אדם שיש בו תורה ואין בו יראת שמים... מכריז רבי ינאי, חבל על דלית ליה דרתא [-חצר] ותרעא לדרתא עביד'! 

[ערוך עפ"י הסה"ק 'מבוא לספר הזוהר' אותיות א-י, בפרקים הבאים יבוארו שני הגדרים הנוספים, והקדמות נוספות מרביה"ק זיע"א]




